text:
E biuta na vale ni bula edai na milionea ka beitaki ni vakaitavi ena bukivere me labati na liuliu ni mataivalu kei na so tale.
Ko Ballu Khan e a curu tu ena Suva Private Hospital me vakatekivu mai na ika 16 ni Noveba sa oti ena vuku ni nona qauqauraki vei ira na sotia kei na ovisa mai Delainavesi.
Era saga na ovisa me ra vesuki Khan me tomani na nona vakatarogi. Ia, era bureitaki koya na nona loya.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Lailai na tubu ni vodovodo: Unioni
Era na yadravi matua: Mataivalu


c: text/html

text:
Dina ga ni sega ni ra vatarai kina na dau ni vola i tukutuku, e ratou vakaraitaka main a minisitiri ni tukutuku ni a vakayacori vei Ratu Epeli na veiqaraqaravi vavanua.
E a dau liutaka tu e liu na mataivalu ko Nailatikau ka lewena talega na matanitu nei Voreqe Bainimarama.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Waraki na i vakasala mai na Bose Yaco
Vakacakacakataki tale na nasi, vuniwai

robotstxt: allowed

filter: keep


text:
Era sega ni marautaka na taukei ni tekisi e Viti na tubu ni vodovodo ena 50 na sede. Era kaya me levu cake.
E tubu na isau ni tekisi ena Moniti ka vakatalega kina na sau ni basi ena vuku ni tubu ni sau ni waiwai ena noda vuravura.
Kaya na liuliu ni unioni ni draiva ni tekisi ko Rishi Ram ni sega ni vakamuria na Land Transport Authority (LTA) na vakaro ni Minisita ni Veilakoyaki tuvakawawa ko Manu Korovulavula me tubu na isau ni tekisi ena 33 na pasede.
Tukuna ko Ram ni sega ni dua na kaukauwa ni LTA me tosoya cake na mita ni tekisi me tekivu ena 50 walega na sede kina $1.50.
Kaya ko Ram ni dodonu me tekivu na mita ena $1.33 mai na one ena mataka kina 10 ena bogi, ka $2 mai na 10 kina ono ena mataka.
Ia, e kuria ko Ram ni na tubu cake na vodovodo ni tekisi ena dua na ikatolu mai na kena ka dau lavaki taumada kevaka e vakamuri dina na vakatulewa ni Minisita.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Fiji govt names permanent secretaries
Muri Khan ki vale na ovisa


text:
Vakadeitaki mai na veika oqo e na bose ni yasana ka vakayacori tiko mai Labasa e na gauna oqo.
Tukuna na Turaga na Tui Macuata Ratu Aisea Katonivere ni a vakaraitaka raraba na yasana e na yabaki sa oti na nodratou veitokoni, ka ratou vakadeitaka tale e dai.
“Au vakadeitaka ni tokona o Macuata na sasaga ni matanitu qo me da toso ki liu. E levu sara na i tuvatuva ni veivakatorocaketaki e Macuata kei Vanua Levu taucoko e sa vakadavora tu na matanitu
“Keitou na vakayacora na neitou i tavi me keitou veitokoni yani,” e kayak o Ratu Aisea.
Sa kerea talega ko Ratu Aisea vei ira na vo ni yasana e Viti me ra tokona na matanitu me na vinaka kina na noda vanua lomani.
“Sa vakayacora tiko na matanitu na nona i tavi, sa qai vo ga qo o keda me da veitauriliga ka veitokoni,” kaya tale o koya.
Mai tini e dai na bose siga rua ka ra mai vosa tale tikoga e so na i liuliu ni veitabana ni matanitu.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Macuata maintains support for Peopleís Charter
Ra man sets own home ablaze


text:
Na kerekere oqo e sala muria tikoga na tubu ni sau ni waiwai e na Vukelulu.
Vakaraitaka na i liuliu ni soqosoqo Rohit Latchan ni sa ratou veivosaki tiko kei na minisita e qarava tiko na tabana oqo ka ra sa nuitaka tiko e dua na kena macala.
Vakadeitaka mai ko Ratu Eroni Volavola mai na matabose ni vakau lori ni ratou sa dikeva tiko na tabana ia e ratou na qai lewa ga main a Bose Yaco.
Vabauti ni ratou sa kerekere tubu ni vodovodo tale tikoga na dau vakau motoko saumi.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Five jailed over killing of chief title claimant
Fiji, PNG relations ‘to strengthen’


text:
E SA vakarota na soqosoqo ni dauveicaqe mai Nadi oya na Nadi Football Association vei Pasa Bainivalu me na tiko e na vakaukauwa yago e na kena vakarautaki na sotasota ni Vodafone Fiji FACT ke sega e sa na vakavulici.
O Bainivalu e sa dewa mai na nona qito mai Lautoka ki Nadi.
Ia, na timi ni Lautoka e sega ni solia na nona tokitaki ki na timi ni Nadi, e dina ga ni sa vakaraitaka oti o Bainivalu na nona via laki qito ki Nadi.
A mani kauta cake na nona kudru na soqosoqo ni veicqe mai Nadi na veiak me baleti Bainivalu ka me rawa ni soli vua na galala me na mai qitotaki Nadi. Ia e mani soli na veivakadonui me sa na qitotaki Nadi o Bainivalu. Ia e na gauan sa soli kina na veivakadonui me na laki qito ki na timi ni Nadi, e mani sega ni lako ki Nadi o Bainivalu ka mani veisautaka na nona vakasama me sa na tiko ga ena timi ni Lautoka.
E a sa volavola talega o Bainivalu kina soqosoqo ni qito soka e Nadi me sa na qito e na timi ni Lautoka.


text:
O IRA na noda qase e ra kilai tani na kedrai bulibuli kei na momoqaqa ni yagodra e na nodra dau vakayagataka ga vakalevu na kau vuata kei na veimataqali kakana vakaviti me i coi ni kedra e na veisiga.
E na gauna qo e levu vei keda na i taukei e da sa taleitaka ga na kania na kakana e voli mai na sitoa ka tiko kina e levu na mate. Ia, sa dodonu vei keda me da raica lesu na vei vuata e ra se vakayagataka na noda qase ka ra sega ni bau tauvimate e na veimataqali mate ka sa veitauvi tu e na gauna qo. Sa koto oqo e ra e so na vuata vakaviti e ra dau vakayagataka na noda qase.
Wi Kau
Na drau ni wi oqo e via damudamu. Na vuana e lalai qai momoto. Ni dua e lutuka na wi oqo, e rawa ni tagi.
Wi ni Toga
Oqo e wi vua i lelevu ka mokimokiti vinaka. E kana vinaka ka wiwi ni vou.
Vutu
E kau tubu balavu ka dau se vulavula ka ra lilili tu. Ni se oti ga sa toka sara na vuana ka ra lili tu e na kena i tui. E dau kilai ni sa matua ni sa loa mai na vuana se ra sa misika na beka ka lulutu mai ki ra. E so na vutu ni sa matua sivia e dau gaga.
Vutu Kata
Na vutu oqo e ra dau vakamareqeta na qase baleta ni vutu lelevu ka rawarawa ni da katia na qana. E ra dau kaya na qase ni tabu ni taya na vutu oqo ni dau katakata dredre kina.
Vutu Damu
Oqo e damudamu na kulina ka via balavu toka me vaka na vutu kata. E quruquruta vinaka ni da kania.
Vutu Buli
E vutu mokimokiti vinaka ka vakalewe. E vutu kana vinaka ka rawa talega ni saqa.
Vutu Matanigasau
E vua lalai na kena oqo ka tubu tu vakalevu e na veiruka. Oqo tale ga e rawa ni saqa.
Ivi
Oqo e dua na mataqali kau tei vei ira na noda qase. E tubulelevu ka sega ni dau babalavu ia e tete yani na tabana. E vaqalita na kau oqo ka kau kaukauwa tale ga. E dau vakayagataki na drauna me i tutu ni lovo. E dau kilai levu ni sa matua na ivi ni dau misika na beka ka ra qera mai ki ra. Oqo e so na veimataqali ivi e dau kilai levu tu vei ira na noda qase:
Ivi Sere
Ni da sa taya na ivi oqo (droka) ka da na raica na kena i sala ni lewena ni viavia damu. Na vuana e dau vakarauta ga ka wadrega ni da kania.
Ivi Loa
Oqo e viavia lelevu cake toka mai na ivi sere. E tata rawarawa ka quruquruta ni da kania.
Ivi Damu
Na vua ni ivi oqo e vaka na bota ni drau ni vasili se masawe. E ivi kamikamica na kena i kanakana ka malumu tale ga. E vaka toka ga na lelevu ni ivi loa.
Ivi Madrai
Oqo e ivi vuavua i lelevu taudua. E dau ta ka yaca me madrai ka dau vakaicoitaki e na ika. E sega soti ni dau laukana vakalevu na ivi oqo.
Ivi Numunumu
Oqo na kena mataqali e lalai sara ka ra dau taleitaka tale ga na gone na vilika ni buta rawarawa ka wadrega duadua vei ira ivi kece ga.
Moli
Moli Kana
Oqo e dua na mataqali moli lelevu sara. E drokadroka na vuana ni sa qai vua vulavula ni sa matua se dreu. E damudamu na lewena. Na vuana vou ka lalai e ra dau vakayagataki e na veikove moli se veiciqo se veicaqe.
E na qai vakamacalataki tale yani vakamalua na veimataqali moli tale e so ka toka qori e ra.
Moli Karo
Na moli oqo e vavaku na kulina me vaka na moli kana. Na moli karo e varovaroa, lalai ka bilicaki ca. E wiwi ka drau lalai ka dau vakayagataki vakalevu e na kokoda, miti se me gunuvi me vaka na wainimoli.
Moli Lecau se Taiti
Oqo e dua na moli gunu vinaka ka levu cake mai na moli karokaro. E lelevu toka na drauna, moli kaukauwa ka sega soti ni vavaku na kulina. E mokimokiti vinaka, e rawa ni civi, voci se koso e loma me rawa ni gunuvi.
Moli Madirini
E drau lalai ka sega so ni vakavotona.
E moli taleitaki, kuli mamare mai na moli lecau ka dau sobe na vua ni moli oqo. E moli kamikamica ni sa dreu ka rawa ni caka me wainimoli.
Moli Kurukuru
E vaka na i rairai ni moli karokaro, ia e drolua ga na kulina. E wiwi talega na moli oqo.
Uto
E kau yaga na uto ka dau tei na wakana se na luve ni uto lalai. E kau tubu totolo ka rauta ga ni yabaki 3 sa vua ka dau bula dede tale ga. E dau vuavua i ya dua se ya rua ka tabalesi rawarawa na tabana. Oqo e vica wale sara na mataqali uto e dau kilai raraba tu:
Balekana
E tubu waruta na vuna ka sega ni dau bale na vuana. E na gauna ga e dau bale kina na vuana, e sa i vakaraitaki ni sa matua. Oqo e yacana kina na balekana.
Koqo
E vaka na i rairai ni balekana ia ni sa vua e na lili e kasana. E uto kaukauwa ka rawa ni mai tu me siga vica ka sega ni ca.
Uto Dina
E dau rua na kena mataqali; e dua na Uto loa ka kena i karua na Uto cago. Na uto oqo e lelevu cake mai na balekana kei na koqo ka mokimokiti vinaka sara.
Na kedrau duidui ga ni cagocago o koya ka dua ka sega ko koya ka dua. E rau uto kana vinaka dina ka kaukauwa.
Varaqa
E tubu leleka toka ga ka ra dau tea na qase ena yasa ni nodra i teitei. E uto vuavua i lelevu sara ka mokimokiti vinaka ka kana vinaka tale ga. Na drauna e via masamasa toka vakalailai ka qai lelevu vinaka
Uto Sokisoki se Votovoto
E vaka na varaqa na kena i rairai ia e via balavu toka vakalailai ka varovaroa. E dau sikavi drega vakalevu ni matua.
Buco
E rua na kena mataqali: na Buco Dina kei na Buco Wasoi se Matanigasau. Na buco dina e lelevu ka mokomokiti kei na kena ka dua e balavu toka, vutevute ka lelevu tale ga.
E rau dau vakayagataki vakalevu na uto oqo ena yakiyaki kei na vakalolo. E kana vinaka tale ga ni dau tavu.
Bati
E vaka ga na balekana kei na koqo ia e uto kaukauwa ka dau vea berabera. E rawa ni ratou kilasevati na uto e tolu oqo: na koqo, balekana kei na bati.
Bokasi
E uto vua i lalai sara ka rawa ni da boboka toka ni sa buta. E uto taleitaki ka kana vinaka.


text:
Sa mai yala toka na noda i talanoa ni mate loaloa levu ka a tabaki taumada yani e na macawa sa oti ena i ka 19 ni Evereli e na vuku ni tukutuku ni veigauna kei Viti. E na kena nanumi ni na sega ni yacovi Viti mai na mate oqo ka ni na tete vakabuka kevaka e tauri ira vakabuka na i Taukei. Ni wilika sara yani na kena i toma.
E a tabaki na i vakasala e na vosa vaka-Viti e na Fiji Times ka vaka oqo na kena vosa: Sa tabu vei ira era sa tauvimate tu mera laki toni ka sisili e wai se ra laki vakacagicagi toka e na vanua rurugu. Kevaka e lako ki tuba na tauvimate me laki vakabatabatataki koya kina, sa na mate dina.
E dua na dauteitei mai na Nasavusavu e a vola mai vaka oqo: Era sa vakayacora rawa na tamata vulavula na levu ni ka kece era rawa ni cakava, ka voleka ni i Taukei kece era qarava era a bula mai na misila, ia e dua tale na mataqali cokadra e a qai veitauvi muria na misila ka ra mani mate kina e so.
E na so tale ga na gauna sa vaka me ra sega ni kauwaitaki ira soti na tauvi mate, ka ra sa dabe toka ga ka vakaraici ira tiko ni ra sa malumalumu sobu tiko ka mate sara yani...
Ia mai na veiqaravi vinaka ga era a qai bula vinaka tale e levu na tauvi mate.
A laurai e na dua na i tikotiko ni Lotu na nona a qaravi ira tiko vakamalua ka vakavijaka ko Rev Waterhouse (Miss Otarausi) na nona gone vuli, ra mani bula kece ka vakavo ga e dua. Mai Levuka era a qaravi tiko kina e 143 na ovisa ni Matanitu, ia mai na veidusimaki vinaka nei Turaganiovisa Levu, era a mani mate e lewe tini vei ira.
Ia ko ira na i Taukei ka ra tu vakayawa yani mai na veivuke kecega, ka ra qai sega tu ni kila na kena wai, e a sega ni kilai s cava e a yaco vei ira.
E rua na ka e rau qi bukana na leqa bibi oqo, a ya na draki kei na i tukutuku vuka.
Ke a siga vinaka ka katakata tu na draki, ke sa na ka ni veivuke levu ki na ruru ni mate. Ia na vula ko Feperueri kei Maji e rau vula i draki ca sara ka suasua, qai bula kina na cagi ni uca tau bi ka batabata e na siga kei na bogi. Ni ra sa sasaga yani na sa via bula mai me ea laki cavu kakana ki na i teitei, era a qai lubelubetu e na uca vavaku, ka sega ni dede sa tauvi ira na niumonia kei na mate.
Me baleta na i tukutuku vuka, e so era a tekivu bukana mai ko ira ka ra a cata na qali ki Peritania, ka ra qai vakatetea na i tukutuku ni ra sa nakita na tamata yago vulavula na kena dewa mai na mate oqo.
Era tavusoya na kena vosa ka ra kaya ni ra kocova na qele na kai Vavalagi, era vinakata me kawaboko na kai Viti, era a kauti Ratu Cakobau ki Ositerelia ka laki vakatauva mai vua na misila, ka ra qai vakayagataka tiko na nodra wainimate, me sa qai tete ga kina vakalevu na misila. Sega ni o koya ga oqori, e ka levu tale na i tukutuku e a veivukayaki voli e na kedra maliwa na qase.
E na qai tomani tale yani.


text:
E VOLAI na i talanoa oqo ena 8 Epereli, 1965, ena Nai Lalakai ni siga oya.
Sa i koya oqo nai vakamacala taumada nei Dr Samuela Baravilala, me yavu ni nona i talanoa oqo.
A cavuta kina na kena a dau qitotaki e dua na mataqali veikove polo mai Peritania ni a sa bera ni sucu na Karisito.
E qai dewa mai na nona i vakamacala oqo ki na veivanua lelevu me yaco sara mai ki Viti. Sa i koya oqo:
A kena volai na i vola oqo era nanumi vakabibi kina na gone tagane ena veikoronivuli e Viti kei ira na cauravou era qito tiko ena mataveicaqe lalai ( juniors) e na Veiyasana.
Me vaka ni qai kena i matai oqo ni i vola tukutuku ni veicaqe na rakavi, au nanuma kina ni dodonu me tauyavutaki ena dua na i talanoa makawa ka a tekivutaki kina mai Peritania me rawa ni vakarabailevutaka na noda kila, ni sa bera ni da ladeva yani na kena dewa mai ki na noda vanua oqo ko Viti.
Ena i tukutuku makawa kei peritania, ko ni wilika kina na gonevuli na nodra a tawana na vanua ko ya ko ira na sotia ni Roma ni a sa bera ni sucu na Karisito.
Era a tawana ka vakatikotiko ena koro ko Chester, ka ra dau qitotaka kina e dua na mataqali veicaqe ka vakatokai na Harpastim- se Apasitimu. Ia na vosa oqo e vosa Vakirisi, ka kena i balebale na kovea.
E rairai ni ra a vakavulici ira na kai Peritania ko ira na sotia ni Roma, se ra vulica beka ga ena nodra dau sarava toka ena veigauna ni qito.
Na i vakarau ni nodra veicaqe oya e vaka oqo:
Era wase rua na lewe ni qito. Ena dua mada na gauna era a dau lewe ya 500 dua na i to.
E qai volai e dua na laini ena ucu ni rara yadua; ia e sega ga ni dua na matamata me vaka ka caka tu ena gauna oqo.
Era qai veikovetaka na polo na i to ruarua, ka ra dui saga vakaukauwa me ra cici kosova na laini ka koto mai na mua ni rara kadua.
Ni dua ga e tara se sivia rawa na laini ko ya, sa wili sara me dua na kai ( poidi).
O koya gona oqo era vakatoka kina na veicaqe oya me Harpastim, se veikove.
E viavia vakatoka na qito makawa Vakaviti ka yacana na Veibici.
Ena gauna era vakasuka kina mai Peritania na kai Roma, era sa tekivu veicaqetaka tiko na qito oqo ko ira mai na koro ko Chester. Ia, me vaka ni a sa gauna ni veivaluvaluti na gauna ko ya, era a vesuka kina ka vakamatea sara e dua na kai Denimaki ka ra qai musuka na uluna me nodra polo ni veikove ko Denimaki e dua na matanitu mai Iurope.
Ena dua na gauna mai ki muri, era sa qai volia na i matai ni nodra polo ni veicaqe, e tolu na silini, va na peni na kena i sau.
Oqo e dua na i lavo levu sara ena gauna makawa oya.
Oti ga e vica na gauna sa kilai na veicaqe oqo mai Peritania raraba. Ena kena taleitaki ka saravi vakalevu na harpastim, sa mani vakatabui kina vakamatanitu ena so na gauna, ka ni dau vakaleqa eso na cakacaka ni valu ka dau yaga raraba vei ira na lewenivanua.
Na Tui Bolatagane, ko Rijiate na i Karua, ko Anare na i Kava, Anare na i Kawalu, kei na Ranadi ko Elisapeci na i Matai, e ratou dau vakatabuya na veicaqe oqo, ni dau vakamate tamata sara ga ena kena kaukauwa, ka dau vakatubu vala kei na veisei vei ira na sarasara.
Ia e sega soti ga ni tudei sara na i vakaro ko ya, ka ni rui qito taleitaki mai vei ira na lewenivanua.
Me vaka ga na i vakarau ni veika kece, ni sa dau malumu sobu ga sa dau tubu cake tale vakamalua na kena veidre se veiqedravu.
E dau yaco na vala ni ra dau sotasota vakoro, ka tini botoilevu tu e vuqa na qito, ena kaukauwa gona ni nodra dui valataka na yaca ni nodra yavusa.
Na tikina oqo au nanuma ni sega sara ni duidui mai vei keda e Viti ena vica na gauna sa oti.
Ena yabaki 1823, a qai vukici ka tauyavutaki vakavinaka kina na qito ko ya, na Veikove Moli, mai na dua na koro ko Rugby mai Peritania talega.
Na kena i vakatekivu era lele ya 50 dua na i to.
Oti e vica na yabaki sa lutu sobu mai me sa ya 20.
Ia, ena yabaki 1876, esa qai vukici tale kina na kena lawa, ka wasei vakavinaka na i to ruarua me sa ya 15 na i to, me yaco sara mai na siga e daidai.
Ena nodra vukica na vakavoutaka ba veikove moli ko ira na kai Rugby, era sa mani vakayacana vou kina na veicaqe oqo, me yacana na RUGBY, ka sa i divi tu ni nodra koro ena veigauna.
E dua na i vosavosa ko ni dau rogoca na gone vuli e vaka koto oqo: Na tete ni kuila Vakaperitania ki na nona veivanua qali e rabailevu vaka talega kina na vulici ni qito ena kedra veimataqali.
Ena gauna e daidai sa qitotaki na rakavi ena veiyasa i vuravura kecega- matanitu Vakaperitania kei na veimatanitu tani. Sa vakayagataki me Qito ni Valataki Vanua ena veimatanitu e kilai kina.
Na rakavi era a qitotaka na mataivalu ni Peritania ena Yasayasa Vakara mai Idia.
Era veicaqetaka talega na dau vakatawa bulumakau ( cowboys) mai na matanitu ko Argentine mai Sauca Amerika.
Ena veiyabaki era dau qito Vaka yasana kina mai Idia kei Siloni.
Ena yabaki 1938 ea laki qito ki na vanua e rua oqori e dua na mataveicaqe ni Ositerelia.
Ko Japani esa matau sara ena qito oqo, na rakavi.
E dua na mataveicaqe ni koronivuli mai Niu Siladi a laki qito kina ena 1935 kei na 1936.
Ena vica na yabaki sa oti a baci lako tale kina e dua na mataveicaqe kaukauwa cake, ka ra kaya ni sa toro cake sara na nodra kila na rakavi o ira na kai Japani. Na kena toso tiko na gauna kei na kena veisau tiko vakamalua na velawa e so e taurivaki e sa yaco sara me dua na vurevure ni cakacaka vei ira na qitotaka ka yaco me ra rawa ka vakalevu kina.


text:
E A veivuke o Kameli Ratuvou ena timi ni Saracens e na nona tabaka rawa e dua na sikoa mai na ono na sikoa taucoko e tabaka rawa na nona timi ka ratou qaqa kina vei Jed Forest ena kai 50 kei 21 ka ratou rawata kina na bilo ka vakatokai tiko na Ladies Cup ena i ka 122 ni sotasota ni rakavi lewe ya vitu ni Melrose Rugby Club.
E ratou a yadua talega na sikoa o Ali Price, Tom Jubb, Duncan Taylor, Ben Ransom kei Scott Spurling me rawa ni ratou rawata kina e dua na kai vakaitamera e na sotasota ni qo e na dua na qaqa vinaka sara.
Ka ni oqo e se qai matai ni gauna me vakaitavi kina na timi ni Saracens e na sotasota ni Melrose Sevens e na nona sosomitaka na timi mai Niu Siladi oya na timi ni Bay of Plenty e na nodratou sega ni tiko rawa.
E a tiko rawa na timi ni Hong Kong Scottish, London Scottish kei na timi ni Singapore ka vaka kina na timi ka a qaqa e na yabaki sa oti oya na timi ni Melrose. E da kila vinaka nio Ratuvou e a curu mai na timi ni Tailevu ni bera niq ai dewa yani kina timi ni Viti.


text:
Eda dau rogoca tu ga, oqo eda sa qai mai vakadinadinataka. Eda dau sega ni vakila se taura tu vakabibi eso na nodra kauwai kei na nodra tagi na wekada era tiko ena veiyanuyanu ena vuku ni dredre ni veilakoyaki.
Qai da donuya tale na draki voravora, esa taura ga na tamata tagane ka vosota vakadede me da vorata kina na i lakolako balavu vakaoqo.
Ena Vakaraubuka sa oti, e sa mua na i lakolako ki Moce.
Oqo ena nona maliwai ira na tabana ni Nai Lalakai na kena laki cerevi ka marautaki na nodratou mai taura na i covi levu ni kirikiti ena noda vanua na timi ni Moce, Lau.
E osodrigi na veiwekani ena wavu ena nodra sa laki talaci na lewe ni timi, kei ira tale na veiwekani era na sobu ena veiyanuyanu tale mai Lau.
Esa usa na kako, tawani palasitika vinaka, koya e tawani kateni.
E rauta ni 200 na leweni waqa ena siga Vakaraubuka.
Rauta na 11 na kaloko ena sigalevu, e sa mua yani na i lakolako, me sa ia na soko.
Kena seva, ni sa lewa na Kalou mai lagi na draki, ka keimami sotava na ua kei na cagi kaukauwa ena bogi ni Vakaraubuka.
Kila na cava!! Keimami sa sega ni rawa ni takosovi Naselai, ka so esa votu mai vei ira na i tukutuku ni leqa e wai esa yaco oti.
E vinaka ni sa vakatulewa na kavetani ni neimami waqa na MV Sandy me keimami sa lesu tale mai ki Suva.
A sotava na waqa na cagi ka vakilai ni sivia na 25 na nota na kena kaukauwa ka salavata ena kena veitubuyaki na ua lelevu.
E vakadinadinataki ni dua na i wase ni pasidia era lomalomaca ena voravora ni soko. E voqa tale e loma ni waqa na i talanoa ni luvu na Uluilakeba.
Oqori na kena sa soli na i vakaro ni cagilaba ena 1973 ia a mani vorata ka tini lutu dromu koto voleka ena yanuyanu o Vatoa e na Ceva kei Lau.
E vakaraitaka o Viliame Sau e dua na turaga ni Moce ni dua na vakatulewa vinaka e vakayacora o Kavetani ena Vakaraubuka me sa mua lesu tale na i lakolako ki Suva.
Dina eda qai veiwalitaka ni da sa sobu bula e vanua , ia e dodonu me da na dau raica vakabibi na tikina vakaoqo, e kaya o Sau
Keimami sa mani lesu tale mai, me yacova na siga Moniti, na ika 23 ni siga keimami sa biubiu tale me keimami gole yani ki Moce.
Vakayacori tale na kacivi ni yaca.
Keimami sa vakavodo kei na neimami kako.
Me vaka ni siga Moniti, e draki rugurugua talega, na taubi na uca.
Esa dua na ka na noqu lomani ira na marama, ena nodra sa lomalomaca.
Na suasua ni kako, ka sega ni tuvaki vinaka sara na waqa vei keda na pasidia, ka da vakaloloma kevaka e draki suasua na gauna ni soko. Vei ira na marama eso, e sa toka volekati ira toka na nodra vokete.
Era vakayagataka talega na dela ni waqa me maroroi kina na nodra i yaya ka ra vakaruru talega kina.
Rauta na 2 na kaloko ena yakavi, keimami sa sasaga me keimami siviti Gau. E qai rawa oqori ni sa voleka na 5 na kaloko.
Qai mataka cake ni Tusiti, mera sa sobu na lako e Vanuavatu.
Era sa yaco yani e Vanuavatu ni rauta toka na 5 na mataka lailai ni Tusiti ka ra sa vakavodo na pasidia era sobu e Vanuavatu ena boto, e na kaukauwa ni kabu, era sega ni mani raici Vanuavatu tale na pasidia, era mani vakavodo tale mai.
E dua na marama oya e suasua kece na nona i sulu, ena nona gu me sa sobu ki nakoro, au sa qai solia vua e dua na noqu i sulu vakatoga me rawa ni mamaca toka kina na tolona.
Keimami sa veilomanitaka tu vakaoya na neimami i tosotoso, ka keimami sa masulaka kecega me keimami maroroi tiko ena liga ni Kalou bula ena i tosotoso ki Lakeba.
E dua talega na dredre e sotavi ni sega ni dua tale na yanuyanu e Lau e tiko kina na wavu, mai Lakeba duaduaga.
Vei ira na vo ni veiyanuyanu, era sa na vakavodo ga ena idini cavu , ka kele tu ga mai na daku ni tuba na waqa lelevu.
E vaka tu oya na dredre ni veilakoyaki era sotava mai na lewenivanua e Lau.
Me vaka e tukuna o turaganikoro mai Moce o Tevita Bese.
Sa rui ka vakaloloma ena gauna ni draki ca ka ra suasua na pasidia kei na nodra i usana, e kaya.
E vakadinadinataki ni turu na loma ni waqa ena taubi ni uca kei na levu ni ua.
Era se sotava mai na neimami Tua kei na Pu vakavica ka se yacovi o keimami ena gauna nikua, e dusimaka o bese.
Era veidavori na pasidia ena buturara ni waqa me ra vakacegu kei na nodra i binibini i yaya.
Ia era kalougata vakalevu na i lakolako oqo ni qai basika o ro- matanisiga ni sa voleka yani ki Lakeba.
Qai sivi na 15 na miniti na 11 na kaloko na siga Tusiti keimami sa kele yani ki Lakeba.
Rauta tale na 11 na kaloko ena siga Vukelulu era sa biuti Oneata me sa mua na i lakolako ki Moce.
Ni moce toka mada vakalekaleka, eda na qai veitomani tale yani ena macawa mai oqo, ena veiqaravi ena vakayacori mai na yanuyanu vakaturaga mai Moce.


text:
Na kakana e sa mai vua na Kalou
Era vakabauta na wekada Lotu Idu ni kakana, na wai, na sucu, nai lavo kei na veika era rawata mera bula kina era sa mai vua na Kalou se sai solisoli kecega vakalou, ka sa dodonu mera vakayagataka ena yalo ni vakarokoroko kei na vakamuduo.
Sai koya sara talega oqori na vuna era sega kina ni dau masulaka na kedra nira vakarau kana, baleta na kana e vaka ga na lotu, ka ni vakacaucautaki kina na Kalou ena gauna ni kana, se veitalanoa kei na Kalou ena gauna e sa vakayacori tiko kina na kana.
Ka sai koya sara talega oqori na vu ni nodra dau kana cuvacuva se kana sega na veiraiyaki se kaci, baleta na Kalou e qaravi tiko. E gauna bibi na gauna ni kana. E vakatawani tiko na waqawaqa ka solia mai na Kalou, ni sa ucui koya na Kalou ka sa Kalou talega ko koya ena vakasama ni da buli na tamata meda itovo vata kei na Kalou ka ucui koya.
Eda kaya kina nai Taukei ni sega nodrai tovo baleta nira sega ni dau kaci ena gauna era kana tiko kina, baleta gona ni qarava tiko na kalou ena nona vakavinavinaka tiko vua ena gauna e kana tiko kina.
Kenai karua, na kena rokovi na kakana, me vaka nisa solia ko koya ka na kauta tani tale ko koya, sa dodonu me vakacerecerei duadua kina na Kalou.
Na kana veiraiyaki e vakaraitaka vei ira nira beca na kalou ka solia mai na kakana oqori, baleta sa vakaseva na nona vakanananu na ka e raica ka laki vakaleqa sara kina na nodrau veiyalayalati kei na Kalou, ni sa solia ko koya ka rawa ni kauta tani talega ke vakatanitaki na nona lewa.
Eda raica nai vukivuki qo ena gauna era lako kina ki cakacaka se vuli ena nodra dau ologa vinaka na kedrai vaqa na watidra se tinadra.
Oqo nai naki ni kena dau olo na roti, aya me maroroi kina na Kalou nisa ologi vata toka kina na vakanuinui nina laki vakacerecerei ka vakavinavinakataki duadua ga kina na Kalou, ka sega nina laki vakasabusabutaki se kolotaki e kavanibenu nisa raica e dua na kakana vinaka ena vanua e cakacaka tiko kina se vuli tiko kina.
Na vakanuinui e koto mai vale nina sega ni laki garova e dua na kakana ka sega ni dodonu mada ga me kania me vaka na lewenimanumanu.
Na kana lewe ni manumanu e dau kauta mai na yalo ni kocokoco kei na veigagano tale eso ka vakavuna me guilecavi kina na Kalou.
Sai koya sara talega oqori na vuna era sega kina ni dau kana lewe ni manumanu ena gauna era sokalou kina se gauna ni soqo vakayabaki me vaka na Diwali, Shiu Ratri, Krishna Janmastmi, Ram Naumi kei na vuqa tale na soqo vakayabaki era dau vakayacora ena nodra lotu.
Na lewe ni manumanu e dau veitemaki vakalevu, ni dau dreta na yalo ni tamata me vakaseva nona vakanananu ka dodonu me tiko ena mata ni Kalou ena gauna ni sokalou.
Ke caka tiko na lotu qai boi mai e dua na kuro ika vakalolo, sa macala tu ga ni vakanananu kece kei na mata sara mada ga ena gole ki na valenikuro se vanua e kuvuraka tiko mai kina nai boi kamica oqori.
Sai koya sara ga oqori na vu ni nodra sega ni dau vakarautaka se kacivaka raraba ena veisureti vakalotu nina sega na kana lewe ni manumanu. Mo qai lako tiko yani mo sa kila rawa tiko yani ni ko na sega ni laki sotava na ka o namaka tiko mai qori.
Meda kila tiko nai Taukei ni kana lewe ni manumanu e sega ni dau caka ena nodra soqo ni vakamau, somate, Diwali, Ram Naumi se soqo cava ka vakavo sara na soqo ni marau me vaka na reception nisa oti na vakamau ka sa kena bogi me laki kau mai kina o tolotolo me rau sa moce vata.
Na kana lewe ni manumanu ena rawa ni caka ena Siga ni Sucu nei Jisu ena vula o Tiseba vakavo sara ke vaka e donuya na Siga Tusiti se Vakaraubuka. Era na marautaka na siga ni sucu kei ira na wekadra ena veikakana draudrau tale eso, ia na kana lewe ni manumanu ena qai caka ena siga tarava oya na Siga Vukelulu ke Siga ni Sucu na Tusiti se Vakarauwai ke donumaka na Vakaraubuka.
Sa dodonu meda nanamaki kina baleta kevaka e sega ni lako yani ena nomuni veisureti, ni qai raica ga na siga e donumaka na Siga ni Sucu. Rawa ni qai olo vinaka ena foil ka biu tani toka na kedratou toa vavi ena virisa qai kau ga yani vua ena mataka me laki vakatakatara ka vakayagataka.
Meda nanuma tale tikoga nira sega ni dau kana bulumakau, mani cava se cava na kenai cakacaka, kari se suruwa, qori gonei sa sega tu ga vei koya.
Na kana vuaka talega e so ga vei era kania, ia levu ga era sega ni dau kania baleta ni tabu ena nodra lotu.
Vei ira na Lotu Islam se o ira na Musolomani, ni qai qarauna ga me kua ni vakaraitaki se soli vei ira na lewe ni vuaka, baleta nira sega ni dau kana vuaka na Lotu Islam.
Na bulumakau talega kei na manumanu tale eso me vaka na me, na sipi kei na toa, era na sega ni kania vakavo sara ke vakamatei ena kenai valavala vakanodra ka vakatokai me halal.
Ni qai namaka mai na kenai kuri


text:
OQO na i kuri ni i vakamacala ni Yavusa Kubuna me vaka eda sa wilika taumada tiko e na macawa sa oti ka vola ko Ratu Isoa Natuituba. Ni wilika sara yani.
Era sa toka kece mai Nayavu na turaga, sa ra lako yani na kai Dawasamu ka laki kerea me bau soli vei ira e dua na tiki ni vanua me ra yaco rawa kina ki waitui. Ko ira oqo na tamata ki Verata ka ra vakoro tu voleka ki Nayavu.
Era sa mai yalataki ira talega oqo me ra gole mai Valelevu, vei Vueti, me rawa kina me ra yaco rawa ki waitui se baravi. Sa mani soli vei ira na baravi ka ra vakatawana tu oqo mai Dawasamu.
Ka vaka tale kina ko ira na kai Namena, a ya ni ra laki kere vanua tale ga yani me rawa ni ra yaco kina ki waitui. Ko ira talega oqo na tamata kei Verata, e ra i liuliu ni kena bati - ka dau yacadra raraba tu kina na Na Bati kei Verata, na Yatu Nawaivono.
E a soli vei ira na kai Namena, ko ira na Tui Nawainovo, na baravi e dui tu kina na nodra veikoro e na gauna oqo.
Na vuna e ra a mai kere vanua kina ko ira kece oqo, ka soli ira vei Vueti, e baleta ni sa dredre na nodra golevi Verata ni ra sa mai toka mai Vuniwalai ko ira na kai Waimaro, a ya ko ira sa macala oti mai Nakauvadra me ra Bati kei Roko Tui Bau.
E na nodra biuti Nayavu mai na turaga, e ra mai cabe mai Malake ka takosova na veidelana vaka mai Vuna.
Sa ratou lako kece tiko e na i lakolako oqo na Vusaradave ka qai muri voli mai Nakorotubu ka vaka kina ko iratou na Matanivanua ka sega talega e toka yani mai Nayavu.
Mai kea e ra sa mai toka vakalailai e gaunisala ni a gole yani ko Vueti ki Verata.
E ra dui vakayacana na veimataqali na vei tiki ni vanua e ra toka mai toka kina e kea me i vakananumi ni kaukauwa nei Vueti mai Nakauvadra; ko ira na Sauturaga mai Mataibau kei Naqeledretaki, ko ira na Tui Kaba mai Nudukobau kei Uluibau, ko ira na Matanivanua mai Benanakaikoso.
E ra cavutu mai kea ka lako sara mai ki Nananu ka mai mate kina na turaga ka kauti ira voli ga mai Verata.
Ni sa tawa tale ko Kubuna sa ratou qai toki yani kina na Vusaradave ka ra liu voli mai.
E ratou a mai toka e Drekeinakelo kei Natavo; oti e ratou qai tawase ko i ratou mai Nadakeke kei Navitimaiwaqa ki Nakebuta kei Naisausau, ko iratou na Rokowiri ki Waitanima kei Nauaua.
E na nona tiko voli mai Verata ko Vueti e a yalayala kina vua ko Rokomoutu ka tukuna vua ni sa na tudei na nodra vakaliuci koya mai Nakauvadra e na nona a qaqa e na i valu ka a caka mai kea.
Ka ra a lewa talega kina me sa nona duadua ga na tawake; oqo na kuila ka dau toka e na i sukui ni karikaritu; ni kuila kece ni waqa ni viti e dau buki toka e na i sukui ni karikari sila.
Ka sa qai koya oqo ka qai vakayacani kina na Burekalou e Bau me ko VATANITAWAKE.
Ni namaka na kena i kuri ka tarava.


text:
Update: 1:59PM NA kena mai tawani na koro o Naqelewai e vakaraitaka o Manoa Vakatawabai mai na tokatoka Lau e na yavusa o Nabobuco e nona ika na duna ka nona manumanu na beka ka nona kau na bobo (lavo) bitu (tako).
E vakaraitaka o Vakatawabai ni rau veitacini o Ratu Waicalanavanua kei Rokotuicolo. O Rokotuicolo e watina na marama ni Mali.
E a vakasavi mai Mali, e kaya o Vakatawabai.
Na solisoli ni qase e taura tu vakaukauwa o Ratu Waicalanavanua ka dodonu me nona na i solisoli ni lotu, e kaya.
E ra mani bose na Vu se o cei e rawa ni kauta tani mai na solisoli vei Ratu Waicalanavanua.
E vakaraitaka o Vakatawabai ni o koya e kena kawa ni kena vakaburetaki na ca me kovei na i solisoli vei Ratu Waicalanavanua.
Na kena vakaburetaki na veika e caka me rawa ni kovei kina na solisoli mai vei Ratu Waicalanavanau e a mani yaca kina ni noqu mataqali o Bureca me kena i vakadinadina tiko ni veika e a caka e na gauna oya, e kaya o Vakatawabai.
E kaya o Vakatawabai e na gauna e ra sa rawata kina na nona qase na veika me baleti na kena kovei na solisoli qo mai vei Ratu Waicala e a qai vakayagataki kina na vosa vaka- Ra ka vaka oqo na veika e ra kaya na qase ena gauna oya, Sa Lau na Mogana
Mai ke ya saraga e a tekivu mai kina na noqu Tokatoka o Lau mei vakadinadina ni veika e caka e na gauna oya ka mani yaco vaka kina, e kaya.
Na kena rawati na solisoli oya sa vakavuna kina me ra lotu na veiyavusa ka ra sa biubiu talega mai na yavutu me ra takoso mai e na loma ni vanua ka ra mai cegu e Nailuva. E na nodra tiko mai Nailuva e ra vakayavu mai kina ka yaca ni yavu mai kea o Durukuna.
Na yavu nodra na neitou qase mai Nailuva e yacana o Durukuna, e kaya o Vakatawabai.
Na kena toso tiko mai na i lakolako qo e colati tiko mai na kena i wau ka nona i tavi tiko mai kina o Nabuasoro ka colati tale tikoga mai na kato.
E na nodra sa cabe mai Roma e ra mai cegu vakalekaleka ka mani tara talega e kea na bure mai kea talega e qai vakayacori kina na vakawirimadigi ka tukuni kina ke mani lako mai o Ratu Waicalanavanua me mai kauta lesu na kato ka sa vakayacani e na vanua oya ko Bureniwau.
Mai kea e vakayacori kina na vakawirimadigi me baleta na nodra kilakasamataka na qase de na muri ira mai o Ratu Waicalanavanau me mai kauta lesu na kato, e kaya o Vakatawabai.
Ratou sa mani tukuna na neitou qase me sa kau sara na i wau ka me keitou vakatawana, mai kea e tiko na kena vakadinadina ni bula tiko na yaca vei keitou oya na Vakatawakoro kei na Vakatawabai, e kaya o Vakatawabai.
Oti e ra biubiu mai na sa mai tiko e na gauna qo mai Nasiriti ka biubiu mai Mataso ka ratou mai maroroya tiko na i wau na tiko mai Rewasau me yacova mai na gauna qo.
E dua na qaqa ni meke e tukuni kina vaka oqo ne.
NA YAVUSA O VATUKALOKO
YALAYALA O NABOBUCO, O NASOQO
VEITALIA SARA SE RA BULI SE RA ROKO
RA TAMATA GA NI VAKAROROGO.
Na veivakadinadina kece ni veika au talanoataka tiko yani e se tiko vei keitou e na gauna qo oya na i wau e se lili tiko mai cake vei ratou mai Rewasau, na vakawirimadigi au se vakayagataka tiko me yacova mai na gauna qo, kei na veiyaca e tukunikataka na veika sa yaco oti me vaka na yacaqu o Vakatawabai kei na Vakatawakoro e i vakadiandina levu ni veika au sa cauraka oti yani, e kaya o Vakatawabai.


text:
ESA toso vinaka sara tiko na nona mai keba tiko o Alipate Ratini kei ratou na vo ni lewe 15 na cauravou digitaki kina vakavakarau ni sotasota ni lewe ya vitu ka tarava oya na kena mai London 7s kei na Glasgow 7s.
E vakaraitaka o Alivereti Dere na dauniveivakatavulici ni taucoko sara tiko na nona vakavakarau tiko qo o Ratini, kei an nona na digitaki me na lewena na lewe 12 na cauravou e sa na qai vakatau tiko mai vei Etuate Waqa na veukevuke ni dauniveivakatavulici kei koya (Dere).
O Ratini ni tiko vua na totolo e sa na rawa ni i takele ni toso kina v ni rua na sotasota qo.
E a vakatututaki Ratini na dauniveivakatavulici ni timi ni tinikalima ni viti oya ko Inoke Male ni oti na nona vakaitavi e na timi ni Warriors ena sotasota ni Pacific Rugby Cup e na vula o Veverueri.
O Ratini e a vuli mai Lelean ka bau lewena talega na timi ni yabaki 20 ni Viti (Fiji Under-20) ena sotasota mai Itali oay an Junior World Cup ka vakayacori e na yabaki sa oti. Ia, e a qito tiko e na timi ni Naitasiri e na yabakis a oti.
E na gauna e tabaki na i tukutuku qo e se bera ni kacivaki kina na yacadra na lewe 12 na cauravou ka ra na lewena na timi ni Viti.


text:
Ena dua na gauna sa vakasosolo o vuni marama me laki qoli ura ga ena dua na uciwai voleka ga i kea.
Sa votu mai vei vuni turaga ni oqo sara ga na vanua sa na rawati koya kina.
Toso tiko na qoli ura ura mai wai qai kidacala o marama ni raica e dua na tamata ni tucake tu ena dela ni vatu, vakaisulu draunikau,qumuloa ka taura tu e ligana na nona moto kei na nona isele kava levu.
Sa rere o vuni marama. Sa qai rogo mai na domo "kakua ni rere, oi au qo na taukei ni tobu,keo na sega ni soli iko vei au, au na vakamatei iko"
Sa rere o marama ka sa mani davo ga e dela ni vatu oya,ka luvata na nona i sulu ka sa mani lave na yavana vei taukei ni tobu.
Sa saga sara o vuni turaga na cakacaka levu qo.
Oti ya sa qai vosa mai o tagane ka vaka "qoli tale vakalailai e liu ko na sotava e levu na ura.
Tomani na qoli ka mua nai lakolako ki vale.
Sa yakavi ni yaco mai vale o marama sa lomaleqa ka sa mai vakasaqa toka yani e vale ni kuro.Saqa toka na ura sa wavoki mai o vuni turaga ka raici marama ni tagi tiko, sa kila sara o tagane ni dua na leqa. Ka mani taro "I watiqu na cava o tagicaka? sega na vosa. Sa qai kaya mai o turaga "dua na ka o cakava?sega na vosa
Dua na ka au via tukuna yani vei iko: "Kevaka o vakasaqara na ura qori ka mani damudamu, ia e dua na ka o cakava. Sa qai rogo levu ga na tagi.Sa buta na ura sa damudamu sa kila o marama nisa na tobo ena ka e cakava mai uciwai.
Rau dabe ena ibe ni kana sa qai taro o turaga;
Ia talanoa mai se cava o cakava:sa carubi na talanoa o vuni marama ka mani tukuna kece na ka e yaco ka salamuria vata toka ga na tagi ni sa kila ni sa na vakasavi ki nodratou.
Oti na talanoa sa qai ia cake mai o vuni turaga;
"Na cava so o tagicaka,o kila na tamata oya? ya sara ga kina o au.
Kenai sau mai ra; Vaka ga meu sa kila tiko na nomui neqeneqe.
Sa dri yani
Win a trip to see Lady Gaga Live in Concert in NZ for her Born This Way World Tour. Six return trips to NZ, concert ticket, spending money & one night's accommodation, $20,000 in airtime, DVDs & CDs to be won. Txt FijiLive to 827 or download any Lady Gaga song or any English song and go into the draw to win. Vodafone/Inkk ciustomers only. Conditions Apply*


text:
Kaya ko Tuisawau ni na rawarawa na kena ciqomi mai vei ira na lewe ni vanua raraba na veika e lokuci ena veitalanoa vakapolitiki kevaka era oka tiko kina na mata ni veivanua.
Tukuna ko Tuisawau ni dina ga ni oka tiko ena veitalanoa oqo na Soqosoqo Duavata ni Lewenivanua, ia e sega ni kena i bale oya ni matataka tiko na vanua.
The veitalanoataki ni veika vakapolitiki e namaki me na vakayacori ena mua ni vula mai oqo. E rawa oqo ena nodra veitokoni na Matabose Levu kei Vuravura kei na vale ni volavola ni matanitu qali vaka-Peretania.
Era na tiko na veitalanoa na liuliu ni vei soqosoqo vakapolitiki ena noda vanua kei ira na veiliutaki ena matanitu tuvakawawa.
Ena veitalanoataki kina na veisau kina vakarau ni veidigidigi kina Bose Lawa kei na veika tale eso.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Bolea ko Tui Suva na notisi
Bosei na iwali ni leqa ni basi


text:
Pages that link to "Ore no Imōto ga Konna ni Kawaii Wake ga Nai"
The following pages link to Ore no Imōto ga Konna ni Kawaii Wake ga Nai:View (previous 50 | next 50) (20 | 50 | 100 | 250 | 500)
- Ore no Imōto ga Konna ni Kawaii Wake ga Nai:Teaser1 (← links)
- Approved Projects (← links)
- User:Saganatsu (← links)
- Ore no Imōto ga Konna ni Kawaii Wake ga Nai:Teaser2 (← links)
- User:Mikazuki (← links)
- Ore no Imōto ga Konna ni Kawaii Wake ga Nai:Volume 1 Chapter 2 (← links)
- Ore no Imōto ga Konna ni Kawaii Wake ga Nai:Registration (← links)
- Ore no Imōto ga Konna ni Kawaii Wake ga Nai:Volume 1 Illustrations (← links)
- Ore no Imōto ga Konna ni Kawaii Wake ga Nai:Volume 1 Chapter 1 (← links)
- Ore no Imoto ga Konna ni Kawaii Wake ga Nai (redirect page) (← links)
- Ore no Imōto ga Konna ni Kawaii Wake ga Nai:Volume 2 Illustrations (← links)
- Ore no Imōto ga Konna ni Kawaii Wake ga Nai:Volume 1 Chapter 3 (← links)
- Ore no Imōto ga Konna ni Kawaii Wake ga Nai:Volume 1 Chapter 4 (← links)
- Ore no Imōto ga Konna ni Kawaii Wake ga Nai:Volume 1 (← links)
- Ore no Imōto ga Konna ni Kawaii Wake ga Nai:Volume 3 Illustrations (← links)
- Ore no Imōto ga Konna ni Kawaii Wake ga Nai:Volume 4 Illustrations (← links)
- Ore no Imōto ga Konna ni Kawaii Wake ga Nai:Volume 5 Illustrations (← links)
- Ore no Imōto ga Konna ni Kawaii Wake ga Nai:Volume 6 Illustrations (← links)
- Ore no Imōto ga Konna ni Kawaii Wake ga Nai:Volume 7 Illustrations (← links)
- Ore no Imōto ga Konna ni Kawaii Wake ga Nai:Volume 5 Chapter 4 (← links)
- User:Js06 (← links)
- Ore no Imouto ga Konna ni Kawaii Wake ga Nai Tiếng Việt (← links)
- Ore no Imouto ga Konna ni Kawaii Wake ga Nai Español (← links)
- Ore no Imōto ga Konna ni Kawaii Wake ga Nai:Volume 8 Illustrations (← links)
- Ore no Imōto ga Konna ni Kawaii Wake ga Nai:DVD Box Short Story (← links)
- Ore no Imōto ga Konna ni Kawaii Wake ga Nai:Volume 2 Chapter 1 (← links)
- Ore no Imouto ga Konna ni Kawaii Wake ga Nai Indonesia (← links)
- Ore no Imōto ga Konna ni Kawaii Wake ga Nai:Volume 9 Illustrations (← links)
- Series List (← links)
- Ore no Imōto ga Konna ni Kawaii Wake ga Nai:Volume 3 Chapter 1 (← links)
- Ore no Imōto ga Konna ni Kawaii Wake ga Nai:Volume 3 Chapter 2 (← links)
- Ore no Imōto ga Konna ni Kawaii Wake ga Nai:Volume 3 Chapter 3 (← links)
- User:Larethian/Honyaku Rekishi (← links)
- Ore no Imōto ga Konna ni Kawaii Wake ga Nai:Volume 10 Illustrations (← links)
- Ore no Imōto ga Konna ni Kawaii Wake ga Nai:Volume 2 Chapter 2 (← links)
- Ore no Imōto ga Konna ni Kawaii Wake ga Nai:Volume 2 Chapter 3 (← links)
- Ore no Imōto ga Konna ni Kawaii Wake ga Nai:Volume 2 Chapter 4 (← links)
- Ore no Imōto ga Konna ni Kawaii Wake ga Nai:Volume 2 Afterword (← links)
- Ore no Imōto ga Konna ni Kawaii Wake ga Nai:Volume 2 (← links)


text:
E na lawa e vakaduri koto e liu, e ra vakatarai na gone yalewa me ra vakawati e na yabaki 16 ka 18 vei ira na tagane.
Kaya na vunilawa Aiyaz Sayed-Khaiyum ni na lawa makawa oqo e vakatarai ira tiko na gone e na noda vanua me ra vakawati totolo.
E kaya ni qo e sega ni lako vata kei na lawa ni matabose kei vuravura e na nodra dodonu na gone.
“Na kena tosoi cake na yabaki ni bula ni vakawati, e na vakalailai taki na kena ra vakawati totolo na noda gone.
“Na ka talega e vinaka kina na lawa oqo, o ya na kena tarovi na nodra volitaki na noda gone yalewa, ka sa vakayacori tiko e na so na vanua,” e kaya o koya.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Vakacegui ko turaga ni lewa liu, Khan
Weak laws ‘give rise to corruption’


text:
E na dua na repote soli vua na minisita tu vakawawa ni suka, Mahendra Chaudhry, e tukuni kina me dola raraba na qele kovuti oqo me vakayacori kina na tei dovu ka me vukea na tabana ni suka e na noda vanua.
Kaya na gusu ni vosa ni YPCN, Peter Waqavonovono ni ratou kawaitaka vakalevu na veika oqo vakabibi ni da dau vakararavi kina e na vuku ni rawa i ka vakailavo kei na veivakatorocaketaki e na noda bula na i taukei.
E kerea tale tikoga ko Waqavonovono me ratou wili e na veivosaki oqo me vaka ni ra kawai kina vakaleu na tabagone i taukei.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Consult us on land: youth group
Fiji 69th freest economy


text:
Wili tiko e na bolebole oqo na kena a mai digitaki na Paraiminisita tu vakawawa Voreqe Bainimarama me jemeni vou ni Bose Levu Vakaturaga.
E rau vakayacora tiko na veika oqo ko Ratu Savenaca Komaisavai kei Kitione Vuataki, ka rau mata taka tiko na Bose Levu Vakaturaga vakasivoi.
Vakaraitaka ko Komaisavai ni ratou sa tu vakarau me ratou bolea na matanitu tu vakawawa.
E ratou na kerea talega vua na mataveilewai me vakaraitaka kevaka e dodonu se cala vakalawa na kena mai vakasivoi na BLV e na yabaki sa oti.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Police to charge army officer soon
COC negotiates Poll bossí contract


text:
Oqo e sala muria ga na nodra vakacegui tu vakawawa na jemeni Isoa Kaloumaira kei na manidia liu Sereana Qoro.
Vakaraitaka na gusu ni vosa ni matanitu Neumi Leweni ni ra vagalala taki na i liuliu ni kabani me rawa ni vakayacori na veivaqaqai.
Kaya talega ni tu na i tavi ni matanitu me taqomaka na nodra i lavo na lewe vuqa e ra vaka curu i lavo tu e na FHL.
Vakaraitaka na vukevuke ni jemeni Iowane Naiveli ni dina ga ni na vakayocara tiko na veivaqaqai e na tomani tiko ga na ndoratou qaravi tavi.
E na veiliutaki tiko e na gauna oqo o Mariana Saumadu, na vunivola levu ni kabani.
Vabauti ni na veivaqaqai oqo e tekivu ni oti na kena a kacivaka na kabani me volia na nodratou bisinisi ni waiwai na BP South West Pacific Ltd’s e Viti kei na Pasifika, ka tiko na kena i sau vakailavo e sivia na $190 million.
E tauyavu taki na FHL e na 1984 as me vukea kina na nodra bula vakailavo na i taukei.
E ra tauri sea tu e na FHL na matabose ni veiyasana e 14, na Matabose ni Qele Maroroi, Tabacakacaka i Taukei, na vei tikina kei na vei koro kei na vuqa na matavuvale i taukei.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
State probe into FHL begins
Kucuvi e dua na gone yalewa


text:
Tukuni ni a draiva taka tiko na motoka o’ya e dua na ovisa na gauna e yaco kina na vakacalaka na mataka ni Vakarabuka.
Ra kaya na raica na coqa o’ya ni a coqa e dua na duru ni cina, coqai rau na veitacini ni bera ni qai lai tini yani e na dua na vale.
Tukuna o Sachida Nand mai na tabana ni ovisa ni sa beitaki na turaga oqo ka namaki me na rairai e na mataveilewai e Nasinu e na dua na gauna lekaleka ga oqo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Dua tale na i tuvatuva vou vei Viti
Baby and 21 others cleared of H1N1


text:
Vakaraitaka na Women’s Crisis Centre ni levu vei ira na gone yalewa lalai oqo e sebera madaga ni ra yacova yani na yabaki me ra yalomatua kina.
Kaya na dareketa ni FWCC Shamima Ali ni ratou sa sotava oti e vuqa sara na kisi va qo, vakabibi na kena vakawati taki yani o ira na gone yalewa lalai vei ira na turaga qase sara.
Kaya ni so vei ira na gone yalewa oqo e ra vakaukauwataki mai vale me vaka ni sa sega na i lavo kei na kakana me vakani kina na lewe ni matavuvale.
Ia e so e ra sa cakava wale sara tu ga me ra drotaka kina na bula dravudravua.
“E dua na kisi mai Ra e a kune kina na yagona e dua na gone yalewa yabaki 15 ni sa musulaki tu na yagona.
“Keitou vabauta ni a volitaki na yalewa qo ki vua e dua na tagane qase ka mai vakaleqai koso na nona bula na gauna e mai tekivu kina na nodrau veimaliwai,” kaya ko Ali.
Vakaraitaka talega ko Ali ni sega tu ni dau kilai na kisi vaka oqo baleta ni dau yaco vakalevu e na taudaku ni koro lelevu.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Fiji language classes to bridge racial divide
Vatabui ira ‘na lewe ni matanitu vakatawa’


text:
E beitaki e na rua na cala ni laba ko Ronika ka kunei ni vakadinati ruarua.
Rogoca na mataveilewai na macawa sa oti ni a vakaluvuci rau na luvena na gauna e sa sega ni taura rawa kina na veivakararawataki dau vakayacora vua na watina.
E kaya ni a vakaluvici e liu na luvena vula dua, toso yani e wai titobu qai vakaluvuci ko e yabaki dua, ni bera ni saga me vakaluvuci koya talega.
E sega ni tarova rawa na wai ni matana na noa ko Devi na gauna e tau kina na lewa e na mataveilewai levu e Suva e na noa.
Se tiko vakavesu e na gauna oqo ko Devi.
Namaki me tau na kena i totogi na Vakaraubuka.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Fiji airline named South Pacificís best
Report on fatal bus fire complete


text:
E ra vakadonuya na vakalesilesi e na yakavi e dai ni a sualaki watina ko Singh me lai yacova sara nona mate.
E tukuna ko Singh vei ira na dau ni vola i tukutuku ni marautaka vakalevu ni ratou maroroi vinaka tu na luvena.
Namaki me na tauca o turaga ni lewa Daniel Goundar na kena i totogi ni mataka.
E a sualaki Wendy ko Singh mai na nodrau vale e Namadi e na yabaki sa oti ni oti e dua na nodrau veiba katakataka.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Kauta laivi na mataivalu: Tuilaepa
Bus, taxi fares set to drop


text:
Ko Justice Jocelynne Scutt, e dua na loya ka marama ni lewa mai Ositerelia, kei Justice Nazhat Shameem e rau matai ni marama me rau digitaki e na Court of Appeal e Viti mai na gauna e tauyavutaki kina na tabana oqo e na 1949.
E mai digitaki vakakina na matai ni turaga ni lewa ni Viti, ko Justice Isikeli Mataitoga.
Na i matai ni kena dabe na mataveilewai oqo e a vakayacori e na mataka ni kua ni oti na nodra mai vakacegu na lewena e na mua ni yabaki sa oti.
E vakadeitaki ni kua ni ratou sa na raica tiko na tabana ni mataveilewai oqo ko: Justices Shameem, Scutt, Mataitoga, John Brynes, Daniel Gounder kei Davendra Pathik.
Vakaraitaka ko Aiyaz Sayed-Khaiyum, na minisita tu vakawawa ni lawa, ni na rokova na matanitu tu vakawawa oqo na lewa ni mataveilewai e cake.
Kaya ko Sayed-Khaiyum ni na gadrevi me ratou qarava na nodratou i tavi me sala vata kei na lawa tu ni noda vanua.
Vakaraitaka ko Scutt kei Mataitoga ki na tabana ni kau tukutuku oqo na nodrau ciqoma na veidigitaki oqo.
Rau vakaraitaka na rua na bibi ni kena gadrevi me vakamuri ka vakaukauwataki na tu dodonu ni tabana ni veilewai e Viti.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Toro sobu na i tutu nei Ali
FIRCA to write-off $10.2m taxpayer debt


text:
Vakadeitaka na veidigitaki oqo na Vunilawa, Aiyaz-Sayed Khaiyum.
Tukuna ko Saiyed-Khaiyum ni varau me na vakaduri e dua na lawa vou me rawa ni ra na qai digitaki kina na marama ni lewa kei ira na turaga ni lewa e na noda vei mataveilewai taucoko.
Kainaka ko Sayed-Khaiyum ni sa veivosaki tiko ko Rokomokoti kei ira na valesilesi liu ni mataveilewai ena kena vakarautaki na tiki ni siga me vakayacori kina na veilewai.
Namaki me na dola tale na mataveilewai ni oti e dua na vula.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Vakayaloqaqa taki na sotia e Viti
Public meetings postponed, say police


text:
Oqo na mala ni vosa nei Ratu Epeli Nailatikau, na minisita tu vakawawa ni veika ni vanua tani ka i vukevuke tale tiko ga ni Paraiminisita tu vakawawa e na noda vanua e na nona vakamacalataka na vuni nona digitaki ko Voreqe Bainimarama, na Paraiminisita tu vakawawa, me jemeni ni BLV.
E levu sara e Viti e ra saqata vakaukauwa na nona digitaki ko Bainimarama ni ra kaya ni sega ni dodonu vakalawa me dua e taura tiko na i tutu vakamatanitu me lewena talega na BLV.
Kaya ko Nailatikau ni a sa vakadonuya na bose yaco me sa na jemeni ga ni BLV na minisita ni veika vaka-i-taukei, na i tutu ka taura tiko vakawawa ko Bainimarama.
A vakaraitaka e na noa ko Ratu Josateki Nawalowalo, e dua ka lewena tiko na timi ka tauyavutaki me raica vakamatua na i tavi ni BLV, ni veidigitaki oqo e sega ni tautauvata kei na nodratou vakatutu.
Kaya ko Nailatikau ni vuni nodratou sega ni vakamuria na vakatutu oya baleta ni a nanuma na bose yaco me na sega walega ni lewe ni BLV na minisita ni veika vaka-i-taukei, ia me jemeni talega.
E kaya ni oqo na vuna a digitaki kina ko Bainimarama.
A vakadodonutaka talega ko Nailatikau ni a sega ni digitaki koya vakaikoya ko Bainimarama.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Govt waits on Kadavu House owners
Cala na vakasala vei Bainimarama


text:
Vakaraitaka na tabacakacaka ni ovisa ni a tavuki na waqa ka gole kina ki siwa ko Draunidalo kei na rua tale na wekana.
E a yaco tiko na leqa oqo e na wasawasa mai Naroi, Moala e na rauta na rua na kaloko e na yakavi.
A kaya e dua na wekai Draunidalo voleka ni a tavuki na waqa voleka e na koro ko Vadra.
E a qai laurai na yagoi Draunidalo rauta na va na kaloko ni ciri toka volekata e dua na cakau, sega ni yawa mai na vanua a tavuki kina na waqa.
Vakaraitaka ko Kovula Josaia Weicavu, na i vukevuke ni gusu ni vosa ni tabacakacaka ni ovisa, ni sa gole ki Moala e na siga ni kua e dua na vuniwai me laki vakayacora na veisele vakavuniwai me kilai kina na vu ni leqa.
E vakaraitaka talega na wekai Draunidalo oqo ni sa vakaraitaki tiko mai Lau ni sa na vakadavori ga ni kua na yagona na Tui Moala.
E na siga Tusiti e na macawa oqo, a gole ki Moala na matavuvale nei Draunidalo me laki vakayacori na siga ni sucu yabaki 21 ni luvena goneyalewa, ko Bulou Gavidi Draunidalo.
A dodonu me ratou lesu tale mai e na siga ni sucu (Tusiti) na veitamani me mai tomana na nona tavi vakabisinisi me vaka ni se qai vakadavora rawa ga e dua na veivoli levu kei na dua na taukei ni bisinisi mai Nadi.
E ratou vakaraitaka tale tiko ga na soqosoqo vakapolitiki na Soqosoqo Duavata ni Lewenivanua (SDL) na nodratou lolosi e na nona mai takali ko Draunidalo.
Vakaraitaka na nodratou gusu ni vosa ko Peceli Kinivuwai ni sa na dua na lusi levu ni vanua oqo ko Viti kei na matanitu ni vuabale tu e na kila vakacakacaka.
E kaya ko Kinivuwai ni tamata dau qacoya na nona i tavi ko Draunidalo ka dua e sa vakilai na vakatagedegede ni nona kila, vakabibi na nona rawa ka mai na tabana ni mataivalu.
Ko Draunidalo a kanala vakacegu e na mataivalu ni Viti ka a liuliu talega ni tabana ni 3FIR.
A biubiu mai na i mataivalu ko koya ka laki taura na i tutu vaka vukevuke ni vunivola tudei e na tabana ni veika ni vanua tani, ni bera ni laki taura na i tutu vaka minisita ni tabana ni cakacaka vakamatanitu kei na veilakoyaki.
E a mai digitaki ko Draunidalo me minisita ni veitaba ni vurevure vakailavo ni matanitu e na yabaki 2006 oti na nona winitaka na nona dabedabe ni veidigidigi e na yabaki oya.
E a soli talega vei Draunidalo na metali ni yalo qaqa e na i valu na Military Cross mai vua na ranadi mai Peritania ko Queen Elizabeth II.
E vakawati vei Salesia Mataitoga ko Draunidalo, ka rua kina na luvena, ko Roko Leiyawa Draunidalo kei Bulou Gavidi Draunidalo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
SDL party pays tribute
Solomon Is ready to give up Moti


text:
E kaya me ra vakaraitaka ka dinata na nodra i tavi kevaka e ra vinakata me tubu na kedra i sau.
Vinakata na matanitu e na gauna oqo me ra vaka konitaraki taki na tamata cakacaka kece ka me rawa ni laurai se o cei dina e cakacaka tiko kei ira na dodonu me tubu na kedra i sau.
Kaya o Seruilagilagi ni sa oti na gauna ni kena dau vakatuburi tiko vakadua na kedra i sau taucoko na cakacaka vakamatanitu.
Vakadeitaka talega na vunivola liu ni matabose Parmesh Chand ni na tolu na yabaki ni konitaraki ni cakacaka vakamatanitu.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Police probe villager over stabbing
Five jailed over killing of chief title claimant


text:
Ko Nawalowalo e sekeriteri tiko ni matavakadidike ka digitaka na matanitu tu vakawawa me vakadikeva na kena vakavinakataki na veiqaravi ni Bose Levu Vakaturaga (BLV).
E kaya ko Nawalowalo ni a soloi na vakasala cala vei Bainimarama me taura na i tutu ni jemeni ni BLV.
E kuria ko koya ka kaya ni vakabauta na matavakadidike ni tiko e dua e na loma ni matanitu tu vakawawa ka soli vakasala e sega ni dodonu vei Bainimarama.
Vakaraitaka ko Nawalowalo ni ka ni kidacala vei iratou na nona mai digitaki ko Bainimarama me jemenitaka na BLV, ka kuria ni ratou a vakayagataki walega me ratou vakarautaka na repote ka gadrevi mai vei iratou.
E vakamacalataka ko Nawalowalo ni sa vakaraitaki vinaka tu e na repote oya ni kevaka e dua me lewena na BLV, e dodonu me kakua na nona i sema vakapolitiki.
Kaya ko Nawalowalo ni na repote ka ratou vakarautaka na matavakadidike e vakabauti me na kauti Viti ki na dua na tabagauna ni duavata kei na veivinakati e Viti, ia sa mai voroka ko Bainimarama e na nona ciqoma me taura cake na i tutu vakajemeni e na loma ni BLV.
Kuria ko koya ka kaya ni sega mada ga ni soli e dua na gauna vei iratou na matavakadidike me ratou vakamacalataka na tikina oqo ka sa ia saran a veidigitaki.
Oqo, e kaya ko Nawalowalo ni na vakavuna na lutu ni matanitu tu vakawawa.
Kaya ko koya ni vakarerevaki na vakqitora na veika vakaoqo me baleta na BLV ka ni sega ni dodonu me vakataki oya na kena digitaki na lewena ka ni dodonu me ra lewena na turaga digitaki main e veivanua turaga.
Vakaraitaka ko Nawalowalo ni veika e so e sa vakaturi tu e na repote e ra veika ra sa solia tu mai kina ko ira na veituraga bale na nodra veivakadonui, ia ka me na qai vakadeitaka ga na Peresitedi ni noda vanua.
Kaya ko koya ni a sa vakadonuya na Peresitedi na repote oya ka ratou qai mai veisautaka tale na lewe ni bose yaco me mai jemeni kina ko Bainimarama.
Kuria ko koya ka kaya ni sega wale ni vakaibalebale na nodraotu cakcaka ni tiko e so e ra sega ni vakamuria na veilawa vakaturi e so.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Vinakati na i sema ni matanitu ki na BLV
GCC appointment, a slap in the face: Kepa


text:
Vosa muria tiko ko Ro Teimumu na veisau ka virikotori ena lawa vou ni matanitu tu vakawawa ka baleta tiko na ituvatuva vou ni BLV.
E dua na veisau sa i koya na nodra na sega ni vakatarai na vakaitavi ena politiki ena dua na gauna lekaleka sa oti me ra na lewena na BLV.
Kena ibalebale ni na sega ni wili kina ko Ro Teimumu, na Turaga na Tui Cakau Ratu Naiqama Lalabalavu kei na Turaga na Tui Namosi Ratu Suliano Matanitobua.
Ia, e kaya ko Ro Teimumu ni sa na sega ni vakaibalebale na BLV ke ratou sa na sega ni vakabau.
Kaya ko Ro Teimumu ni ra lewena na BLV ena vukudra na nodra tamata ko ra sega ni matataki ira wale ga.
Namaki me ra na dabe na lewe ni BLV vou ena vula mai oqo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Manslaughter conviction sends man to jail
Vakatarogi na minisita vei na ovisa


text:
Namaki me rau na veitalanoataka na veisau kina Bose Yaco na Paraiminisita tuvakawawa kei Peresitedi Josefa Iloilo ni oti na Siga Ni Sucu.
E biuti Viti e nanoa ko Komadoa Voreqe Bainimarama ena lakolako vakaveisiko kina Tokalau e Loma.
E namaki me na lesu mai ko Bainimarama ena 24 ni Tiseba.
Sa dodonu me na yaco na veisau kina Bose Yaco ena tawase ni yabaki. Vakaraitaka ena ituvatuva vakailavo ni yabaki 2008 na Minisita ni Lavo tuvakawawa ko Mahendra Chaudhry ni na 14 taucoko na tabacakacaka ka ra na digitaki tale eso me ra taura na tutu vaka vukevuke ni Minisita.
Ena gadrevi mera vosa bubului mai Valelevu na Minisita vou ni bera na nodra ilesilesi vou.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Vakarogorogo na Yatu Lau kabani
Neptune sale deal expected by year end


text:
Raica tale ga na
NA KA dina me baleta na cava? Me baleta e so na taro bibi eda dau taroga. Rairai o dau vakasamataka tale ga e so na taro va qo:
O na qara e vei na isaunitaro qori? Ke o tarogi ira e so, ena duidui na nodra isaunitaro. Ena veicalati tale ga na nodra isaunitaro na iliuliu ni lotu. O na rairai kunea ena laibri se sitoa ni ivola e drau vakadrau na ivola era kaya ni tiko kina na isaunitaro. Ia e sega ni tautauvata na veika e volai kina. E so tale e veiveisau na kena ivakamacala ni toso na yabaki se sosomitaki ena dua tale na ivola.
Ia e tiko e dua na ivola ena sauma vinaka na taro kece oya qai kune kina na ka dina. A kaya o Jisu Karisito ena nona masu vua na Kalou: “Sa ka dina na nomuni vosa.” (Joni 17:17) Qori e vakaibalebaletaka na iVolatabu. Ena tabana e tarava, o na raica kina na isaunitaro vakaivolatabu me baleta na taro mai cake.
VUNA E TAROGI KINA: Eda bula tu qo ena vuravura e levu kina na veivakalolomataki. Levu na lotu era vakavulica ni veika rarawa eda sotava e loma ni Kalou.
NA KA E KAYA NA IVOLATABU: Na Kalou e sega ni vakavuna na ca. E kaya na Jope 34:10: ‘E yawa vua na Kalou me caka ca: yawa tale ga vua sa Kaukauwa me sega ni dodonu.’ E tiko na inaki loloma ni Kalou me baleti keda. Ya na vuna a vakavulici keda kina o Jisu meda masuta: “Tamai keimami mai lomalagi, . . . me yaco mai na nomuni matanitu, me caka na lomamuni e vuravura, me vaka sa caka tiko mai lomalagi.” (Maciu 6:9, 10, VV) E kauaitaki keda dina na Kalou ena nona solia mai na luvena me mate ena vukuda me vakayacori kina nona inaki.—Joni 3:16.
Raica tale ga na Vakatekivu 1:26-28; Jemesa 1:13; 1 Pita 5:6, 7.
VUNA E TAROGI KINA: Levu era mate ena ivalu. Eda sotava kece tale ga na rarawa.
NA KA E KAYA NA IVOLATABU: Sa parofisaitaka tu na Kalou na gauna ena tekivu kina na bula vakacegu e vuravura taucoko. O ira era bula ena ruku ni veiliutaki ni nona Matanitu, era na “tukitukia na nodrai seleiwau mei bati ni siviyara, . . . ra na sega ni vulica tale nai valu.” (Aisea 2:4) Ena vakaotia na Kalou na veika tawadodonu kei na rarawa. E yalataka na iVolatabu: “Na Kalou ena tavoya tani kecega na wai-ni-mata mai na matadra; ia ena sega tale na ciba, se na rarawa, se na tagi, ka na sega tale na vutugu: ni sa takali tani na ka makawa [okati kina na veika tawadodonu kei na rarawa da sotava tu nikua].”—Vakatakila 21:3, 4.
Raica tale ga na Same 37:10, 11; 46:9; kei na Maika 4:1-4.
VUNA E TAROGI KINA: Levu na lotu era vakavulica ni bula tiko e dua na ka nida sa mate. So era kaya ni rawa vei ira na mate mera vakasagai keda, se ra kaya ni Kalou e totogitaki ira na ca mera vakararawataki tawamudu ena drano bukawaqa i eli.
NA KA E KAYA NA IVOLATABU: Nida mate, sa sega tale ni bula tiko e dua na ka. Kaya na Dauvunau 9:5: “Ko ira na mate era sa sega ni kila e dua na ka.” Kena ibalebale nira sega ni rawa ni vakasagai keda se vukei keda, nira sa sega ni vakila e dua na ka.—Same 146:3, 4.
Raica tale ga na Vakatekivu 3:19 kei na Dauvunau 9:6, 10.
VUNA E TAROGI KINA: Eda vinakata meda bula qai marau vata kei ira na wekada lomani. Kena ivakarau ga meda via raici ira tale na wekada lomani era sa takali.
NA KA E KAYA NA IVOLATABU: Levu era sa mate era na vakaturi. E yalataka o Jisu ni ‘o ira kece na tu ena ibulubulu era na lako cake mai.’ (Joni 5:28, 29, VV) Me lako vata kei na inaki taumada ni Kalou, era na rawa ni bula tawamudu tale ga ena vuravura parataisi na vakaturi. (Luke 23:43) E okati ena yalayala qo na bula uasivi kei na bula tawamudu vei ira na talairawarawa. E kaya na iVolatabu: “Era na taukena na vanua ko ira na yalododonu, ka tiko kina ka sega ni mudu.”—Same 37:29.
Raica tale ga na Jope 14:14, 15; Luke 7:11-17; kei na Cakacaka 24:15.
VUNA E TAROGI KINA: Era dau masu na tamata kece e tiko na nodra lotu. Ia, e levu era nanuma ni sega ni saumi nodra masu.
NA KA E KAYA NA IVOLATABU: A vakavulica o Jisu meda kua ni “cavuta tiko ga e dua na qaqanimasu” me vakataki ira e so. (Maciu 6:7, NW) Ke da vinakata me rogoca na Kalou na noda masu, dodonu meda masu ena sala e vakadonuya. Ena rawa qori ke da vulica nona inaki, qai salavata noda masu kei na lomana. Na imatai ni Joni 5:14 e kaya: “Kevaka eda sa kerea e dua na ka me vaka na lomana [ni Kalou], sa rogoci keda ko koya.”
Raica tale ga na Same 65:2; Joni 14:6, 14; kei na 1 Joni 3:22.
VUNA E TAROGI KINA: Levu era vakabauta ni na vakamarautaki ira na ilavo, rogo, se na kedra irairai. Ra vakaliuca kina na veika qo-ra qai kila nira sega ni marau.
NA KA E KAYA NA IVOLATABU: A vakaraitaka o Jisu na sala me rawati kina na marau ena nona kaya: “Era marau o ira e gu na lomadra mera vulica na vosa ni Kalou.” (Maciu 5:3, NW) Ena rawati ga na marau dina ke da saga meda kila na ka dina me baleta na Kalou kei na nona inaki me baleti keda. E kunei qori ena iVolatabu. Nida kila na ka dina, eda na qai kila na veika e bibi kei na kena e sega. Ena dusimaki keda ena noda vakatulewa kei na ka eda cakava, qai vakainaki kina noda bula.—Luke 11:28.
Raica tale ga na Vosa Vakaibalebale 3:5, 6, 13-18 kei na 1 Timoci 6:9, 10.
Qo na ivakamacala lekaleka ga ni kena saumi vakaivolatabu e ono na taro. O via kila tale e levu na ka? Ke ‘gu na lomamu mo vulica na vosa ni Kalou,’ sega ni vakabekataki ni o na via kila e levu tale na ka. O na rairai lomatarotarotaka e so na taro me vaka: ‘Ke kauaitaki keda dina na Kalou, cava e vakatara tiko kina na ca kei na rarawa? Au na vakavinakataka vakacava na noqu bula vakavuvale?’ Na taro qori kei na vuqa tale ena sauma vinaka na iVolatabu.
Ia ena dredre beka vei ira e levu nikua mera dikeva na ka e kaya na iVolatabu. Era nanuma ni sa rui ivola levu qai dredre meda kila. O na vinakata beka me dua e vukei iko ena kena saumi na nomu taro mai na iVolatabu? E vakarautaka na iVakadinadina i Jiova na ivukevuke mo dusimaki kina.
iMatai, na ivola Na Cava Sara Mada e Kaya na iVolatabu? e vakarautaki me yaga vei ira na osooso ena kena saumi vakamatata mai na iVolatabu na taro bibi. Na ikarua ni ivukevuke na ituvatuva ni vuli iVolatabu e sega ni saumi kei na dua na iVakadinadina i Jiova. Ena rawa ni lako sara ga yani e vale ena veimacawa se na dua tale na vanua veiganiti e dua na iVakadinadina i Jiova e rawa ni veivakavulici ena iVolatabu qai tiko e nomuni yasayasa. E sa yaga vei ira e milioni e vuravura raraba na ituvatuva qo. Levu era kaya ni “qo sara ga na ka dina!”
E sega ni dua tale na ka e uasivita na iyau vakayalo. E sereki keda na ka dina ena iVolatabu mai na vakatevoro, veilecayaki, kei na rere vakalialia. E solia vei keda na inuinui, vakainaki noda bula, da qai vakila na marau. E kaya o Jisu: “Dou na kila na ka dina, ia na ka dina ena sereki kemudou.”—Joni 8:32.


text:
Rairai talega na Peresitedi ni lotu Wesele e Viti, Ame Tugaue, vunivola levu Tuikilakila Waqairatu, Peresitedi vakacegu Tomasi Kanailagi, Manasa Lasaro, Sakaraia Koli, Apete Toko, Kalivati Ravoka, Inoke Seniloli kei Livai Tuisagavere
E ra sega ni vakadinadina taka na cala e ra beitaki kina.
E na tekivutaki na veilewai e na i ka 19 ni Noveba.
Ratou beitaki tiko e na kena vakayacori e dua na bose ka gole yani kina o Kanailagi kei Lasaro, dina ga ni sa vatabui rau na matanitu me rau tiko.
E sa solia oti tu o Kepa na vanua o Rewa me vakayacori kina na koniferedi.
Sa daro tale na bose.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Vaqaqai na luvu mai Tonga
Price of local butter to rise


text:
Kainaki ni ratou tawana na ovisa oqo na yaqona ena tavaya ni wainimoli ena gauna eratou yadra voli kina ena tekivu ni vula oqo ka ratou gunu mai ena bilo palesitika.
E kaya ni ratou beca na lawa ka vakadavora ena rua na vula sa oti, oya ni sa tabu na gunu yaqona ena vei baraki kei na siteseni ni ovisa kece ena noda vanua.
Gadreva ko Teleni na veisau ena ovisa me lako vata kei na nodra vunautaka tiko na tukutuku vinaka me baleti Jisu.
Kaya ko Teleni ni na rawa ga na inaki me lailai na basu lawa ena noda vanua kevaka era tutaka na bula savasava ka vakayalo vakaidina.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Kune na qavokavoka mai Nausori
Widow thought skull belonged to dead husband


text:
Tukuna ko Bainimarama ni na vu oqo ke taurivaki tiko ga na I walewale ni veidigidigi makawa ka tutaka tiko na veidigidigi vakamatatamata.
Ena nona vosa kivei ira na dau ni vola tukutuku mai Ositerelia, e kaya ko Bainimarama ni na yaco mada na veisau kina yavu ni vakavulewa ni bera na veidigidigi levu ena 2014.
Kaya ko Bainimarama ni sega ni via raica na mataqali politiki ka tutaka na matanitu nei Qarase.
E kaya ni sega ni tokona na politiki se ivakarau ni veidigitaki mata kina Bose Lawa ka yavutaki ena mata tamata cava e lewena e dua.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Kua ni vakayagataka na vanua: Mataitini
Ports Corp bosses face board probe


text:
Kaya na Minisita ni Vuli ko Filipe Bole ni sotasota ni qito me vaka na Coca Cola Games kei na soqo ni Adi Senitoa e gauna ka dau levu kina na nodra veilasamaki na gonevuli ka la’ki tini sara ena bukete.
Kaya ko Bole ni sega walega ni levu na bukete, e laurai ni toso cake talega na wiliwili ni kisi ni mate dewa ni veiyacovi me vaka na tona.
Sa vakasala na Minisita vei ira na gone vuli me ra qaqarauni ka mera vakasamataka vinaka na nodra digidigi baleta ena vakaleqa na nodra veigauna mai liu.
Sa kerei tale tikoga na tubutubu kei na dau ni veiqaravi mera volekati ira na luvedra ka kauwai ena veika era vakaitavi kina ena veigauna kece.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Vesu na Ďyamata vunií mai Ba
Fiji military remembers 2000 victims


text:
Tukuni ni rau a taubale tiko e na gaunisala mai Kinoya na mataka ni Vakaraubuka sa oti na gauna e mai yaco kina na leqa oqo.
Basika ko Bulivorovoro e na mataveilewai nei Alofa Seruvatu e Nasinu ka sega ni se vakaraitaka vua na cala e beitaki tiko kina.
E ratou se waraka tiko na tabana ni ovisa na i tukutuku vakavuniwai ka me kilai kina na vu ni mate nei Ateca Katonivere.
E vala taki Bulivorovoro tiko ko Savenaca Komaisavai.
Tomani tale ni mataka na kisi ka namaki me na valataki na nona belemauti.
E se tauri tiko vakavesu na gauna oqo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
14 countries for Youth Festival
RB Patel confirms FICAC raid


text:
Kaya ko Ro Teimumu ni dodonu me ra maroroi Viti na i taukei e ra dabe tiko e na matabose oqo.
Kaya ni sega ni rawa ni vakayacora ko Bainimaramam e dua na ka kevaka e sega ni vakadonuya na matabose.
“Na cava e ra galuva tiko? E ra rerevaki koya(Bainimarama)?”
Kaya o koya ni sega ni rawa ni tutu ga ko Bainimarama me digitaki koya vakataki koya.
Vakaraitaka talega ko Ro Teimumu ni vinakata ga ko Bainimarama me digitaka na turaga Peresitedi ni noda vanua kei na nodra i vukevuke.
E ratou tokona talega mai na Soqosoqo Duavata ni Lewenivanua na ka e tukuna ko Ro Teimumu ka ratou kuria ni sa rui veibeci na veika e vakayacora ko Bainimarama.
E na lewena na Bose Levu Vakaturaga e 52 na turaga kei na marama mai na veiyasa i Viti, ka na digitaki ira ga ko Bainimarama.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Govt made mistake on IBA ban: NGOs
Unequal representation in Fiji: FHRC


text:
E veilewaitaka na matanitu tuvakawawa ko Qarase kei na lewe ni nona matanitu veicurumaki ena 2006.
E mai rube tu na veilewai ena vula sa oti.
Vakaraitaka ko Justice Anthony Gates, na Vosa Vakadua vakatawa, ni na qai vakarogotaki ki vei ira na loya ni matanitu kei na lawalawa nei Qarase na macala ni veilewai.
E matataki ratou na lawalawa nei Qarase ko Tevita Fa kei na rua na loya mai vauatani.
Eratou matataka na matanitu na loya mai vanuatani.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Tao na vaqaqai ni tabana ni taukei
Solve rising food prices, Chaudhry told


text:
/1 Ia na Kalou sa vakatakila na nona loloma vei keda, ni sa mate na Karisito me nodai sosomi ni da sa tamata ca. Ia ni sa bera na kana vata ni lako-sivia, ka sa kila ko Jisu sa yaco mai na nona gauna me lako tani yani e vuravura oqo vua na Tamana, ka ni sa lomani ira na nona era sa tiko e vuravura, sa lomani ira ki nai otioti. Maivei Jisu Karisito talega, na dautukutuku yalodina, na ulumatua vei ira era sa tu cake tale mai na mate, kei na nodra Turaga levu na tui e vuravura. Vei koya sa lomani keda, ka savai keda mai na nodai valavala ca e na nona dra dina. Ni sa lomani ira na kai vuravura vakaoqo na Kalou, me solia kina na Luvena e dua bauga sa vakatubura, me kakua ni rusa ko ira yadua era sa vakabauti koya, me ra rawata ga na bula tawa mudu. Sa rairai eliu vei au ko Jiova ka kaya; Io, ka'u sa lomani iko e na loloma sa sega ni mudu: o koya oqo ka'u sa vakadedetaka kina na loloma vei iko.
/2 Ia na ka oqo sa sega ni veiletitaki ni sa ka levu na ka ni Kalou ka vuni tu eliu: Sa rairai vakatamata na Kalou, sa vakadinadina vei koya na Yalo Tabu, sa raici koya na agilose eso, sa vunautaki ko koya vei ira na veimatanitu, sa vakabauti koya eso na kai vuravura, sa kau cake ki na vanua vakaiukuuku. Ia sa yaco kecega oqo, me vakayacori kina na vosa ni Turaga ko ya sa tukuna na parofita, ka kaya, Raica, ena bukete e dua na goneyalewa, ka na vakasucuma e dua na gonetagane, Ka na vakayacani ko Imanueli: a kenai balebale, Na Kalou ka tiko vata kei keda. Sa kaya vua ko Jisu, Ni'u sa tiko dede vakaoqo kei kemudou, ko sa sega li ni kilai au, Filipi? ko koya sa raici au, sa raici Tamaqu; ia ko sa kaya vakacava, Vakatakilai Tamamu vei keitou? E nai vakatekivu sa bula ko koya na Vosa, a rau sa tiko vata kei na Kalou ko koya na Vosa, a sa Kalou ko koya na Vosa. A sa yaco me tamata ko koya na Vosa, ka tiko vata kei keda, sa sinai e na loloma kei na dina.
/3 A sa vosa na agilose, ka kaya vua, Ena lako sobu mai vei iko na Yalo Tabu, ena vakarurugi iko talega na kaukauwa i Koya sa cecere sara: ia ko koya ena sucu mai vei iko ena vakatokai kina me ka tabu na Luve ni Kalou. O koya yadua ena vakatusa ni sa Luve ni Kalou ko Jisu, sa tiko sara na Kalou vei koya, ia sa tiko ko koya vua na Kalou. Ni sa tiko e na yagona na ka kecega sa sinai kina na Kalou. Ni sa sucu mai e dua na gone me noda, sa soli mai vei keda e dua na gonetagane: ena vakatau kivei koya na lewa; ena vakatokai na yacana ko Veivakurabuitaki, nai Vakavuvuli, na Kalou kaukauwa, na Tama ni gauna tawa mudu, na Tui ni Sautu. Ni sa vosa tiko ko koya, raica, sa dua na o lumilumisa sa vakarurugi iratou: ka raica, sa rogo e dua na vosa mai na o, sa kaya, Oqo na noqu Gone ni toko, au sa dauvinakata vakalevu; dou vakarogoci koya.
/4 A sa kaya vei ira ko koya, Dou sa lako mai ra; au sa lako mai cake: dou sa vakavuravura; au sa sega ni vakavuravura. Sa kaya vua ko Jisu, Oi au na vu ni tu-cake-tale, kei na vu-ni-bula: ko koya sa vakabauti au, kevaka sa mate, ena bula ga. Dou sa vakatokai au me'ui Vakavuvuli, me'u Turaga talega: ia dou sa vosa dina; ni'u sa vakakina. A sa kaya vei ira ko Jisu, Koi au na madrai ni bula: ko koya sa lako mai vei au, ena sega ni viakana; ia ko koya sa vakabauti au, ena sega ni viagunu tale. Ni'u sa tiko e vuravura, au sa rarama kei vuravura. Sa kaya vei irta ko Jisu, E dina, e dina, au sa kaya vei kemudou, Ni sa bera ni sucu ko Eparaama, au sa bula. Sa qai kaya tale vei ira ko Jisu, E dina, e dina, au sa kaya vei kemudou, Oi au na katuba ni sipi.
/5 Sa qai vosa ko koya vei ira na lewe vuqa me ra tiko sobu e na co, a sa taura nai buli madrai e lima, kei na ika e rua, a sa ta cake ki lomalagi, ka lotutaka, a sa dovia na veibuli madrai, ka solia vei ira na tisaipeli, ia ko ira na tisaipeli era sa solia vei ira na lewe vuqa. A ra sa kana kecega, a ra sa mamau: a ra sa tomika vata na vo ni ka sa dovi, a sa tinikarua nai su sa sinai kina. Ia ko ira sa kana era sa lewe lima beka na udolu na tagane, ia ko ira na yalewa kei na gone era sa sega ni wili. A sa vosa ko Saimoni, ka kaya vua, Na Turaga, keitou sa ia tiko e na bogi ka sigavaka, ka keitou sa sega ni rawata e dua na ka; ia e na vuku ni nomuni vosa, ka'u na viritaka sobu na lawa. Ia ni ratou sa kitaka vakakina, sa ka levu sara na ika eratou sa kovuta: a sa bote kina na nodratou lawa. Ka raica, e lewe rua na tamata mataboko sa tiko e na bati ni sala, ia ni rau sa rogoca sa lako voli yani ko Jisu, erau sa kacikaci, ka kaya, Mo ni lomani keirau mai, na Turaga, na Luve i Tevita. Sa qai yalololoma ko Jisu, a sa tara na matadrau: a sa rai vinaka vakasauri na matadrau, a rau sa muri koya.
/6


text:
E ra baci basuka na vale ni volavola na Western Union e Suva na dau butako e na noa ka kauta e $20,000.
Ra vakadeitaka na ovisa ni ratou lewe va na butako.
Kaya na manidia ni tabana e Suva, Steven Narayan ni ratou curu mai na lewe va ka ratou tauri sele kava tu mai kei na tavaya ni biya lala.
“Voleka tiko yani na tini ka dua na mataka lailai sa ratou curu mai ka tavulaka na tavaya e matana e dua na dau cakacaka e ke.
“Dua sa lade sara mai loma ka dreta rawa e dua na kato e tiko e loma e rauta ni $20,000. Ratou mani dro sara e na dua na motoka, DN 182,” kaya o Narayan.
Sa vakayacori tiko na veivaqaqai vakaovisa.
Tukuna talega o Narayan ni butakoci e $80, 000 e na loma ni rua ga na macawa.
E a butakoci talega na nodratou tabana mai Laucala Beach na macawa rua sa oti ka yali kina e $60, 000.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.


text:
Era cavuta na ovisa e 26 na teitei ni mariwana e na colo kei Nadroga kei Navosa, ka vakabauti ni tiko na kena isau vakailavo ena 100 na milioni na dola.
Kaya ko turaga ni ovisa levu, Komadoa Esala Teleni, ni ra sikita na veiteitei oqo na ovisa ena vitu na siga sa oti.
E kuria ko Teleni ni vakayacori tale tikoga na vakaqaqara ena so na teitei mai Vanua Levu, Rewa, Tailevu kei Tacirua e Suva.
”Ia, e sa tiko sara ga e cake na tei mariwana e Nadroga kei Navosa,” e kaya ko Teleni.
Tukuna ko Teleni ni ra vesuka talega na ovisa e vica na draiva ni lori ka kune ni ra vakaitavi tiko ena vakadewataki mariwana kina vei koro vakavavalagi.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.


text:
Mai dolava na turaga Paraiminisita Voreqe Bainimarama na Fiji National University e na macawa oqo.
Na yuniveseti oqo e wili tiko kina na koronivuli e ono na Fiji Institute of Technology (FIT), Fiji College of Advanced Education (FCAE), Fiji College of Agriculture FCA), Lautoka Teachers College (LTC), Fiji School of Nursing (FSN), kei na Fiji School of Medicine (FSM).
Sa tauyavu taki e lima na koronivuli e na loma ni yuniveseti oqo, o ya na College of Engineering, Science and Technology; College of Medicine, Nursing and Health Sciences; College of Humanities and Education; College of Agriculture, Forestry and Fisheries; and College of Business, Hospitality and Tourism Studies.
Kaya na minisita ni vuli, Filipe Bole ni na dola ni yuniveseti vou oqo e tiki tiko ni tuvatuva ni matanitu e na kena gadrevi me vakatoroicaketaki na vuli vei ira na luvei Viti.
Kaya ni e na veiyabaki taucoko, e vakayagataka tu na matanitu e sivia e $65 na milioni na dola e na vuli toro cake ia na kena sa mai tauyavutaki na FNU, e na vakayagataki vinaka na i lavo oqo me vakatoroicaketaki kina na vuli tara.
Vakaraitaka ko Bainimarama ni ka bibi tiko vei ira na dau veivakatavulici me ra cakacaka vaka dodonu ka me kau laivi na cakacaka vakailoa e so.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.


text:
E suaki tinana kei na tuakana e dua na tagane yabaki 31 mai Lautoka baleta ni cudruvaka na vakarau ni kena vakayakavi.
Vakaraitaka na gusu ni vosa ni ovisa ko Atunaisa Sokomuri ni a yaco na veileti oqo ena tikotiko ko Koroipita, ka sa vakaqaqai tiko na cauravou oya.
Kainaki ni mavoa vakaca na marama, yabaki 68, kei na luvena tagane ulumatua, yabaki 35.
Tukuna ko Sokomuri ni a sega ni marautaka ko gone ni levu cake na kakana e takiva na tinana ena veleti ni kana nei tuakana, ka vosa ca taki tinana.
E bolei koya sara na tuakana me rau veivacu. Ia, e gole ki tuba ko gone, ka kauta mai na i sele.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.


text:
Sa tekivu taki oti na veivosaki ni vei soqosoqo vakapolitiki ka a vakarautaka na Paraiminisita tu vakawawa Voreqe Bainimarama.
Vakaraitaka na i liuliu ni SDL, Laisenia Qarase ni ka bibi na veitalanoa oqo vakauasivi e na kena na toso kina ko Viti.
Kaya ko Qarase ni sa rawa ni veitalanoataki ga na duidui e koto, e na bose oqo ka sega ni gadrevi na Yavutu ni Veisau.
E na vakavuna talega na veivosaki oqo na kena lesu totolo tale ko Viti e na bula vakademokarisi, kaya ko Qarase.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Police suspect fake note gang at work
Khanís compensation case next year


text:
E vosa bubuluitaki e dai ena tutu vaka Peresitedi ni noda vanua ko Ratu Epeli Nailatikau.
E vakayacori na soqo ni veivakadeitaki ena tikotiko e Valelevu e Nasova.
Era tiko ena soqo na Paraiminisita ko Komadoa Voreqe Bainimarama kei na watina, na lewe ni Bose Yaco, turaga ni valu kei ira na mata ni veivanua.
E liutaka na masu ni bubului na vunivola levu ni Lotu Wesele e Viti, ko Talatala Tuikilakila Waqairatu.
E kaya ko Bainimarama ni na sega ni digitaki e dua na vukevuke ni Peresitedi ena gauna oqo, ia ena vakayacora na Vosa Vakadua, ko Anthony Gates, na i tavi vaka-vukevuke ni Peresitedi kevaka ena gadrevi me vaka kina.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.


text:
Sa kune e dua na ivoli ka na uasivita na suka kei na dalo, kaya na vunivola liu ni Tabacakacaka ni Qoliqoli ko Viliame Naupoto.
Vakaraitaka ko Naupoto ni sa vakarautaki e dua na makete ni lumi ena matanitu levu ko Jaina.
E kaya ni gauna oqo era taura tiko na dauteitei e $800 mai na veiya dua na tani na lumi.
“E ono walega na macawa ka sa matua - e uasivita sara na suka kei na dalo,” kaya ko Naupoto.
Kuria ko Naupoto ni sa tekivutaki tiko na bisinisi ni volitaki lumi ena veiyasai Viti Levu.
E kaya ni sa na vakatetei talega na tei lumi kina veiyatu yanuyanu.
Ena gauna oqo, e dredre tiko vei Viti me vakania rawa na gagadre mai Jaina, oya me 7000 na tani lumi ena veivula.
Ia, e nuidei ko Naupoto ni rawa ni yacova na takete oya kevaka era cakacaka vata vakavoleka sara kei ira na dau teitei.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.


text:
Beitaki o Kolinio Meo e na cala ni cakacaka vakailoa mai vei iratou na Fiji Independent Commission Against Corruption (FICAC).
Vakaraitaka na gusu ni vosa ni FICAC Maraia Vaivaitamana ni ratou a vakatarogi koya tiko na mataka nikua.
Mai tini koso vakasakasaka na konitaraki nei na yabaki sa oti.
Vakaraitaka na minisita vakacegu ni vuli Netani Sukanaivalu ni sa rui sau levu na curucuru e na FIT, curu oso na koronivuli ka sa dua talega na ka na i sau e ra tara toka na veivavulici.
Ia a vakaraitaka ko Meo na yabaki sa oti ni tu vinaka tu na i tuvaki ni lavo e na koronivuli e na gauna e a veiliutaki tiko kina e na loma ni ono na yabaki.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Tomani tale na vuli mai Rishikul
Ex-FIT head pleads not guilty


text:
Yaco na leqa oqo na gauna e ratou suka tiko mai kina na vuli e na Vakaraubuka sa oti.
Kaya na gusu ni vosa ni ovisa mai na yasayasa vakara Wame Bautolu ni ratoua vodo tiko na gonevuli qo kei na lewe 17 tale ka ra gole tiko kin a koro ko Namara mai Ra.
Kaya tale ni rauta ni lewe ono e ratou a mavoa.
“Lewe tolu eratou sa vasukai tale ka dua e se curu tikoga mai na valenibula e Rakiraki. Rau lewe rua tale rau se curu tug a mai Lautoka,” e kaya ko Bautolu.
Sa vakatarogi oti na draiva ni keria.
Tomani tikoga na veivaqaqai.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Cement shortage hits Fiji
Bosei tale na kena vakayacori na koniferedi


text:
Kaya ni levu sara na noda gone e ra cakacaka vinaka tu mai kea vakabibi o ira e ra cakacaka ena mataivalu ni Peritania.
Vakaraitaka ko Tikoisuva ni lewe levu sara vei ira e ra sega ni dau vakau i lavo lesu mai ki Viti.
Kaya ni sa tiko na i tuvatuva me vakayacori na i tavi oqo me vaka ni na veivuke sara vakalevu e na bula vailavo e na noda vanua.
E sivia ni 3000 na luvei Viti e na lewena tu na matanitu ni Peritania ka rauta ni 100 e ra qito rakavi tu mai Yurope.
Tukuna o Tikoisuva ni na baqe na Colonial e sa tu vakarau me musuka mai na kedrai sau na gauna ga e ra dau veisaumi kina mai kea.
Kaya talega ni sa na dua na i lavo levu dina e rawa tiko mai kea kevaka e ra vakadonuya me musu ma kedrai sau. money,” he said.
Sa bose oti ko Tikoisuva kei ira na i vakalesilesi ni Unit Trust of Fiji kei na Fiji National Provident Fund (FNPF) me rawa ni vakabulai kina na nodra i lavo na luvei Viti mai vanua tani.
E na biubiu ko, watina kei na luvedrau gone duadua e na Vukelulu mai oqo.
E a kavetani tu ni timi ni Viti ko Tikoisuva ka ratou vakadruka na British Lions e Suva e na 1977.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Documentary shot on John Scottís murder
Work on Peopleís Charter progresses


text:
E rauta ni ono na vula na nodratou sa mai cegu tu na lawalawa nei Kanala Apakuki Kurusiga.
Vakabauti ni sega ni dua na ilavo e vakarautaka na matanitu me baleta na nodratou cakacaka ena yabaki oqo.
Sega ni macala na vuni kena mai tao na cakacaka.
Sa waraki tiko na vunivola liu ni Tabacakacaka ni Taukei ko Meli Bainimarama me vakamacala ena tikina oqo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Vakatarogi na minisita vei na ovisa
Waraki na macala ni veilewai nei Qarase


text:
Vakayacori na veidigitaki oqo ni oti na kena vakatura tale e dai na turaga na Peresitedi Ratu Josefa Iloilo e dua na lawa vou.
E a taura taumada ko Ratu Epeli na i tutu ni minisita tu vaka wawa ni veika ni taukei ka a dau liutaka tale tu ga e liu na mataivalu e na noda vanua.
E liu, e dau vakayacora ga na Bose Levu Vakaturaga na veidigitaki vua na tutu e rua -turaga na Peresitedi kei na nona i vukevuke.
Mai lala koto na i tutu vaka vukevuke ni Peresitedi ni oti na kena vagalalataki ko Ratu Joni Madraiwiwi e na vuaviri ni Tiseba, 2006.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Missing six drifted off course, say police
Vakaukauwataki na i vakaro ni matanitu


text:
Vakadeitaka mai ko Bainimarama ni a kerea o Tugaue me rau veivosaki ka sa vakadonui oti.
Se tiko mai Vanuatu na gauna oqo na Paraiminisita e na bose ni Melanesian Spearhead Group.
Vabauti ni na kerea na lotu Wesele me vakayacori ga na Bose ko Viti ia me sa veisau ga na kena i tuvatuva.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Kama na lori ra vodoka tiko na gonevuli
Sega ni vakadaroi na soqo e rua


text:
E ratou a gole yani e na valenibula e Navua e dua na matavuvale mai Namosi me lai kau mai na wekadratou e sa leqa e tiko na nona yabaki ni bula e na 66.
Na gauna e ratou yaco yani kina, e a qai kilai ni sa soli oti na yagona na wekadratou ki vua e dua na vuvale mai Beqa.
Kau cala sara na yago ni mate ka lai bulu sara i Beqa.
Sa vakayacora oti na tabana ni bula na veivaqaqai ka sa tiko na ripote vua na vunivola levu ni tabana ni bula.
E sa kerea na minisita vakatawa Dr Neil Sharma me ra dau qarauna vakavinaka na i vakalesilesi e valenibula na nodra cakacaka me kua kina ni dau basika na mataqali leqa va qo.
Sa lai vakayacori oti e Beqa na matanigasau kei na kena veiqaraqaravi vakavanua e so me kau tale main a yago ni mate.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Tokoni au se dou biu laivi: Teleni
Whistleblowers protected under Act: Buksh


text:
Tukuni ni a viriki Sarojni Lata talega ka dabe tiko e loma ni motoka, ka mani vakavuna saran a nona mate.
E vakadinadina taka o Setefanu Nausu, 32, na cala ni butako kei na veivakamatei e sega ni nakiti.
E yaco na ka oqo e na Evereli ni yabaki sa oti.
Tukuni ni butakoca mai e $30 mai vei Kishore Kumar na gauna e kele tu kina na lori mai Colo-i-Suva.
Ni oti ga na nona viriki Sarojni, tarova tale o koya e dua na motoka ka butakoca tale na draiva.
Kaya o turaga ni lewa Daniel Goundar ni a vakayacora o Nausu na cala oqo na gauna e mateni tu kina.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Man jailed for $30 robbery, killing
Spread of cow disease yet to be determined


text:
Rairai ko Kamikamica e na mataveilewai e ra vei turaga ni lewa, Salesi Temo.
E rogoca na mataveilewai ni a tauri yaya ko Kamikamica mai na Suncourt Hardware ka tukuna kina ni volivoli tiko e na ruku ni dua na veivuke e na vale ni volavola ni yasana.
Tukuni ni a qai kauta na i yaya oqo ka lai vakayagataka e nodratou.
Yaco na veika oqo mai na Me ki na Tiseba ni 2005.
E na qai rogoci tale na i matai ni Julai na nona kisi.
E a beitaki Kamikamica na matabose ni saqata na cakacaka vakailoa e na noda vanua (Fiji Independent Commission Against Corruption).
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
New GCC building opens
Media awards hope for 2010


text:
Vakaraitaka na mata ni tikina o Nasinu, Donato Barinisavo ni se sega tu ga ni rogoci na nodra kudru na lewe ni koro o Draiba, Naikorokoro, Nasinu, Tokou, Natokalau kei Qalivakabau ka ra vinakata na bose ni yasana me vakamacalataka se cava e vuna.
“E sa oti tale qo e rua na yabaki na neimami kauta cake tiko na neimami kudru ki na vale ni volavola ni yasana ka sega tikoga ni vakayacori e dua na ka,” e kaya ko Baranisavo.
E tomana ka kaya ni ra se waraka tiko na macala ni veivosaki e na kena a vakayacori e dua na vakadidike e na wai tui e tu wavolita na kabani levu na PAFCO.
Dua tale na leqa e koto, o ya na kena dau lailai sara na drodro ni wai e na tikina ko Nasinu.
“Au vabauta ni na vaqarai tale e dua na gaunisala me tukuni cake kina na neimami kudru baleta ni sega ga ni dua na ka e sa vakayacori me yacova mai qo,” kaya tale ko Baranisavo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Tosoi tale na lawa ni leqa tubu koso
Doubt over Fijiís role in Pacific trade talks


text:
Vakaraitaka na veika oqori na minisita tu vakawawa ni lavo Mahendra Chaudhry.
E a musuka koso na matanitu tu vakawawa na kedra i sau na cakacaka vakamatanitu na yabaki sa oti.
Kaya o Chaudhry ni vakarau me rau veitalanoa na Public Service Commission kei ira na unioni e na kena vakasukai tale na i lavo oqo.
Tukuna talega o Chaudhry ni vinakata na matanitu tu vakawawa me musuki sobu na vakayagataki lavo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
State to restore civil servantsí wages
Vaqarai na dau butako


text:
Vakaraitaka mai na minisitiri ni vuli ni na vakayacori tiko mai Seaqaqa na vuli oqo mai na i ka va ki na i ka walu ni vula o Me.
Namaki me ra na tiko ena vuli oqo e rauta ni 39 na mata mai na va na tikina ko Dreketi
Seaqaqa, Macuata kei Sasa.
E dau kilai tani tu na marama ni Bua kei Macuata mai Vanua Levu e na nodra dau tali kuta.
Na kuta e ra dau dara talega vakalevu na marama ni Tonga matanisiga ka dau I yaya mareqeti talega vei keda na i taukei.
Vakadeitaki mai ni sa dua tale tikoga na makete ni kuta mai Mereke, na vanua e ra sa vakacili tu kina vakalewe levu na kai Tonga e na gauna oqo.
Oqo se qai kena i ka rua ni vuli me vakayacora va qo na minisitiri, ke na i matai e a vakayacori mai Bureta, Ovalau e na kena vakayacori na tali na basikete na ‘wa mere’.
E a veivakatavulici e na vuli oqo e dua na marama ni Vugalei mai Tailevu.
Kauwai tiko na minisitiri de na qai yali laivi yani e so na kila vaka oqo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
AGís Office appoints Parliamentary Counsel
Veivakatorocaketaki e Macuata


text:
E na ruku ni lawa vou oqo ka mai tavoci ni oti ga na kena bokoci na noda Yavu ni Vakavulewa, e dodonu vei ira na loya me ra lai vakacuruma na yacadra e na vale ni volavola ni Chief Registrar.
E liu e ra a dau vaka curu yaca e na vale ni volavola ni nodra soqosoqo, na Fiji Law Society.
Vakaraitaka na Chief Registrar Ana Rokomokoti ni sega ni ra n a vakadonui o ira na loya e ra sega ni qarava vinaka na nodra i tavi.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
337 Fiji lawyers issued license to practise
Kune mate tu e dua na tagane


text:
E dau vakayacori na veiyabaki na soqo oqo me vaka na soqo ni Adi Senitoa e Suva, ka vitu na kena ranadi e ratou na valataka na i tutu ni Adi Bula na yabaki oqo.
Kaya na i liuliu ni soqosoqo ni soqo na Bula, Mohammed Hafiz ni a tekivu na soqo ni rauta e 48 na yabaki sa oti.
“Sa dau veivuke sara vakalevu na soqo oqo e na kena ra dau vukei vakailavo o ira na matavuvale e sega ni ra rawati ira vinaka.
“Na yabaki oqo keitou takete taka tiko e $120,000 ka nuitaki tiko me na vakayagataki e na veivakatorocakeraki e vuqa,” kaya ko Hafiz.
E na yabaki sa oti ga e solia na soqosoqo e $28,000 e na kena vakavinaka taki na Namaka Health Centre.
Tukuna ko Hafiz ni yaga me ra yaco yani vakalewelevu ka vaka matavuvale e na kena marautaki na soqo levu oqo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Indian doctors to reinforce Fiji hospitals
Yabaki 130 ko LPS


text:
Mai vica walega na aua e na rara ni waqavuka e Nadi ko Johnston ka tukuni vua me biuta tale na noda vanua.
Gole mai ko Johnston e na veisureti ni soqosoqo ni loya e na noda vanua (Fiji Law Society) me mai dikevi na noda mataveilewai.
Ia e tukuna na IBA ni sega ni marautaka na i varau lolovira oqo ka ni kawaitaki vakalevu na kena tu ga vakataki koya na mataveilewai e na noda vanua.
Kaya e dua na i vakalesilesi liu ni IBA Mark Ellis ni na vakarau oqo e sega kina ni rawa e dua na veivosaki raraba e na noda mataveilewai.
Vakaraitaka na peresitedi Fernando Pombo me vakasuka tale na matanitu tu vakawawa na nona lewa ka me vakatarai na nodratou gole mai ki Viti.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
State defends Khan detainment
Bail refused for alleged fraudsters